Compania Nationala de Administrare a Infrastructurii Rutiere din Romania S.A.


CONTRACT DE FURNIZARE

AVAND CA OBIECT

SONETE (INSTALATII DE BATUT STALPI SI EXTRACTOR PENTRU MONTAREA/ÎNTREȚINEREA PARAPETELOR METALICE) ȘI REMORCILE DE TRANSPORT AFERENTE
nr. _____________ data ______________

In temeiul Legii nr. 98/2016 privind achizitiile publice, cu modificarile si completarile ulterioare, al Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, aprobate prin Hotararea Guvernului nr. 395/2016, cu modificarile si completarile ulterioare si in baza Raportului procedurii de atribuire a contractului de achizitie publica nr. ....................... s-a incheiat prezentul contract de furnizare, (denumit in continuare „Contractul”),
între:

COMPANIA NATIONALA DE ADMINISTRARE A INFRASTRUCTURII RUTIERE S.A., cu sediul in Bucuresti, Bdul Dinicu Golescu, nr. 38, sector 1, numar de ordine in Registrul Comertului J/40/552/2004, cod de inregistrare fiscala nr. RO16054368, avand cont bancar RO67 RNCB 0082 0080 9408 0001, deschis la B.C.R. Sucursala Unirea, tel. 021.264.32.00, fax: 021.312.09.84, e-mail: office@andnet.ro, reprezentata prin ing. Cristian PISTOL, avand functia de Director General, in calitate de si denumita in continuare "AUTORITATE CONTRACTANTA", pe de o parte

și

...................................., cu sediul in ........................................, tel. ..........................., fax ........................., inregistrata la Registrul Comertului sub nr. .........................., cod unic de inregistrare ......................, cont bancar ..................................., deschis la ......................................., reprezentata prin ............................., avand functia de ............., in calitate de si denumita in continuare "CONTRACTANT" pe de alta parte,
denumite, în continuare, împreună, "Părțile" și care,

având în vedere că:

· Autoritatea Contractantă a derulat procedura de atribuire având ca obiect Sonete (instalatii de batut stalpi si extractor pentru montarea/întreținerea parapetelor metalice) și remorcile de transport aferente, inițiată prin publicarea în SEAP a Anunțului de participare nr. ...........................,

· Prin Raportul procedurii de atribuire nr. ............... din data de ................. Autoritatea Contractantă a declarat câștigătoare Oferta Contractantului ..........................
au convenit încheierea prezentului Contract.

1. Definiţii
1.1. În prezentul Contract, următorii termeni vor fi interpretați astfel:

(a) Autoritate Contractantă și Contractant - Părțile contractante, așa cum sunt acestea numite în prezentul Contract;

(b) Act Adițional - document prin care se modifică termenii și condițiile prezentului Contract de furnizare, în condițiile Legii nr. 98/2016 privind achizițiile publice;

(c) Caiet de Sarcini - Anexa nr. 1 la Contract care include obiectivele, sarcinile specificațiile și caracteristicile Produselor, descrise în mod obiectiv, într-o manieră corespunzătoare îndeplinirii necesității Autorității Contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autorității Contractante;

(d) Cazul fortuit - Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;
(e) Cesiune - orice conventie prin care Contractantul transfera contractul de furnizare sau o parte a acestuia catre o terta parte, in conformitate cu prevederile articolului 15 din prezentul contract;
(f) Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 98/2016, în cazul în care este aplicabil;

(g) Contract - prezentul Contract de furnizare care are ca obiect furnizarea a 16 sonete (instalatii de batut stalpi si extractor pentru montarea/întreținerea parapetelor metalice) și remorcile de transport aferente, (și toate Anexele sale), cu titlu oneros, asimilat, potrivit Legii, actului administrativ, încheiat în scris, între Autoritatea Contractantă și Contractant, care are ca obiect furnizarea Produselor.

(h) Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii nr. 98/2016, prin care Contractantul subcontractează Subcontractantului partea din Contract în conformitate cu prevederile Contractului;

(i) Comanda - document emis de Autoritatea Contractanta si transmis de acesta Contractantului, in care se prevede cantitatea, locatia si data la care Contractantul are obligatia de a furniza produsele, precum si orice alte informatii pe care Autoritatea Contractanta le comunica Contractantului referitoare la prezentul contract;
(j) Defect - un comportament al produsului diferit de parametrii agreați de parți prin contract, având ca referință pentru determinarea defectelor specificațiile tehnice și cerințele funcționale din Caietul de sarcini;

(k) Despăgubire - suma, neprevăzută expres în Contract, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;

(l) Dispoziție - document scris(ă) emis(ă) de Autoritatea Contractantă în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;

(m) Dobânda penalizatoare - înseamnă dobânda legală penalizatoare pentru plata cu întârziere a obligatiilor bănesti si se stabileste la nivelul ratei de referintă a dobanzii de politica monetara comunicata de BNR plus 8 puncte procentuale calculata pentru suma datorata;

(n) Documentele Autorității Contractante - toate și fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea Contractantă și necesare Contractantului în vederea realizării obiectului Contractului;

(o) Durata Contractului - intervalul de timp în care prezentul Contract produce efecte, respectiv de la data semnarii Contractului și până la epuizarea convențională, legală sau stabilita de instanța de judecata a oricărui efect pe care îl produce si care include si perioada de garantie pentru produs (soneta complet echipata). 

(p) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;

(q) Întârziere - orice eșec al Contractantului sau al Autorității contractante de a executa orice obligații contractuale în termenul convenit;

(r) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;

(s) Locatia de livrare – Adresa stabilita de Autoritatea contractanta (fie la sediile a celor 8 DRDP-uri din teritoriu, fie la sediile Sectiilor de Drumuri Nationale/Autostrazi din cadrul celor 8 DRDP-uri.), inainte de momentul receptiei unde se vor livra produsele care fac obiectul contractului;
(t) Lună - luna calendaristică;

(u) Mentenanta preventiva – reprezinta totalitatea operațiunilor de verificare si intretinere, periodice, stabilite de catre producatorul utilajelor si echipamentelor si mentionate in carnetul de garantii sau alt document care atesta aceste operatiuni. Mentenanța preventiva trebuie înțeleasa ca totalitatea operațiunilor de întreținere și reparație ale unui produs care se efectuează pe parcursul ciclului de viată al acestuia, la intervale regulate cu scopul de a asigura funcționarea optima a produsului, pentru a reduce riscurile de defectare și de deteriorare;

(v) Mentenanta corectiva - reprezinta acele operatiuni de interventie (reparatii) la un echipament/produs  care se efectueaza pe parcursul ciclului de viata al acestuia, ca urmare a unor defectiuni sau functionarii in afara parametrilor optimi cu scopul de a restabili capacitatea de functionare optima a echipamentului/produsului;

(w) Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;

(x) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele furnizării produselor necorespunzătoare scopurilor acestuia, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Produselor care fac obiectul prezentului Contract;

(y) Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de furnizare și cuprinde Propunerea Financiară, Propunerea Tehnică, precum și alte documente care au fost menționate în Documentația de Atribuire;

(z) Ordin Administrativ - orice instrucţiune, comandă, modificare sau dispoziţie emise către Contractant privind furnizarea produselor din cadrul contractului sau pentru a clarifica, completa, modifica şi/sau lamuri termenii şi condiţiile contractului; 
(aa) Penalitate - suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(ab) Perioada de garantie - perioada in care Contractantul indeplineste obligatiile privind asistenţa tehnică în perioada de garanţie, efectuarea operatiunilor de intretinere, reparatii si inlocuire pe durata Perioadei de Garantie, instruirea personalului Autoritatii contractante cu privire la operarea si intretinerea Produselor şi orice alte asemenea obligaţii care revin Contractantului prin contract si prin Anexa nr. 1 - Caietul de sarcini;
(ac) Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;

(ad) Prețul Contractului - Prețul plătibil Contractantului de către Autoritatea Contractantă, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;

(ae) Prejudiciu - paguba produsă Autorității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;

(af) Proces-Verbal de Recepție a Produselor - documentul prin care sunt acceptate Produsele furnizate cantitativ si calitativ, întocmit de Contractant și semnat de Autoritatea Contractantă, prin care aceasta din urmă confirmă furnizarea Produselor în mod corespunzător de către Contractant și că acesta a fost acceptat de către Autoritatea Contractantă;

(ag) Produse – Sonete (instalatii de batut stalpi si extractor pentru montarea/întreținerea parapetelor metalice) și remorcile de transport aferente, incluzand toate echipamentele / componentele / accesoriile aferente acestora, prevazut in Anexa nr. 1 - Caietul de Sarcini, pe care Contractantul se obliga prin contract sa le furnizeze Autoritatii Contractante; 
(ah) Propunerea financiara - document al ofertei prin care se furnizeaza informatiile cerute prin documentatia de atribuire cu privire la pret, tarif, alte conditii financiare si comerciale, corespunzătoare satisfacerii cerinţelor solicitate prin documentaţia de atribuire;
(ai) Propunerea tehnica - document al ofertei, elaborat pe baza cerintelor din caietul de sarcini, stabilite de Autoritatea Contractanta;
(aj) Recepția - reprezintă operațiunea prin care Autoritatea Contractantă își exprimă acceptarea față de produsele furnizate atat cantitativ cat si calitativ în cadrul contractului de furnizare și pe baza căreia efectuează plata;

(ak) Revizie - intretinere periodica planificata, stabilita de producator sau Contractant;

(al)  HYPERLINK "" \l "#" Rezilierea contractului - se intelege desfiintarea pe viitor a contractului de furnizare, pentru neexecutarea culpabila a obligatiilor asumate de catre una dintre partile contractante, fara ca aceasta sa aduca atingere furnizarilor care au fost efectuate anterior rezilierii si care sunt conforme/receptionate calitativ si cantitativ;

(am) Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare a Produselor furnizate, astfel cum sunt acestea descrise în Caietul de Sarcini;

(an) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(ao) Standarde profesionale - cerințele profesionale legate de calitatea Produselor care ar fi respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în furnizarea Produselor incluse în prezentul Contract;

(ap) Subcontractant - orice operator economic care nu este parte a acestui Contract și care execută și/sau furnizează si/sau presteaza anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Contractantului pentru organizarea și derularea tuturor etapelor necesare în acest scop;

(aq) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(ar) Termene Limită - termenele se calculeaza conform urmatoarelor reguli:

a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;

b) cu aplicarea în mod corespunzător a dispoziţiilor lit. a) şi d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;

c) cu aplicarea în mod corespunzător a dispoziţiilor lit. a) şi d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;

d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;

e) la calculul unui termen exprimat în zile lucrătoare se aplică în mod corespunzător dispoziţiile lit. a), b) şi d), cu deosebirea că zilele nelucrătoare din cadrul termenului nu se iau în considerare;

(as) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

(at) Standarde/conditii tehnice de calitate – o specificatie tehnica adoptata ca standard international, standard european sau standard national de catre un organism de standardizare recunoscut, pentru aplicare repetata sau continua, care nu este obligatorie.
2. Interpretare
2.1. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

2.2. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției, precum si ordinea de precedenta de la articolul 6 din prezentul contract. 
3. Obiectul Contractului

3.1. Obiectul prezentului Contract îl reprezintă achiziția de 16 sonete (instalatii de batut stalpi si extractor pentru montarea/întreținerea parapetelor metalice) și remorcile de transport aferente, denumite în continuare Produse, pe care Contractantul se obligă să le furnizeze în conformitate cu prevederile din prezentul Contract, Anexa nr. 1 - Caietul de sarcini, Anexa nr. 2 - Propunerea tehnică, cu dispozițiile legale, aprobările și standardele tehnice, profesionale și de calitate în vigoare.

4. Prețul Contractului 
4.1. Autoritatea Contractantă se obligă să plătească Contractantului Prețul total convenit prin prezentul Contract pentru achiziția publică a Produselor, în sumă de ........................... [valoarea în cifre] lei ([valoarea în litere]  lei), la care se adaugă TVA conform prevederilor legale in vigoare. 
4.2. Prețul Contractului este ferm si nu va fi ajustat/actualizat/modificat pe toată Durata Contractului.

4.3.  (1) Pretul unitar ofertat de catre Contractant este ferm si reprezinta pretul unei sonete cu remorca de transport aferenta. Pretul unitar acopera toate costurile pentru toate obligatiile, cerintele, riscurile si responsabilitatile stabilite sau implicite ce decurg din contractul de furnizare, pentru livrarea la termen a produselor si realizarea tututor activitatilor din Caietului de sarcini.  

(2) Contractantul nu va solicita, ulterior, niciun alt cost suplimentar fata de pretul unitar ofertat pentru indeplinirea obligatiilor contractuale asumate.

5. Durata contractului. Durata de livrare. Perioada de garantie
5.1. Durata contractului este de 24 de luni de la data intrării în vigoare a contractului.  
5.2. Prezentul contract intra in vigoare la data semnarii acestuia de catre ultima parte. In termen de 5 zile lucratoare de la data semnarii contractului de achizitie publica, Contractantul va constitui Garantia de Buna Executie a contractului, in forma, pentru perioada si in cuantumul agreat de Autoritatea contractanta, precum si in conditiile prevazute la Articolul 8 din prezentul contract.
5.3. Livrarea se va realiza in termen de maxim 24 luni de la data emiterii primei comenzi de catre Autoritatea Contractanta. 
5.4. Autoritatea Contractanta va emite prima comanda in termen de maxim 30 de zile de la semnarea contractului. Autoritatea contractanta poate emite una sau mai multe comenzi pe parcursul derularii prezentului contract. O comanda poate sa contina una sau mai multe sonete complet echipate cu remorcile de transport aferente. Un produs este considerat livrat când toate activitățile in cadrul contractului au fost realizate si produsul/ echipamentul este instalat/montat, si corespunde cerintelor Autoritatii Contractante.
5.5. Perioada de garantie pentru fiecare soneta complet echipata  va fi de minim 24 de luni în limita a 1.000 de ore de funcționare* si va incepe de la data semnarii Procesului Verbal de Receptie cantitativa si calitativa a fiecarui produs (soneta complet echipata).
Nota*: Numarul de luni (zile) se va completa la semnarea contractului, in functie de numarul de luni (zile) mentionat in oferta depusa de Contractant.
5.6. Durata contractului reprezinta intervalul de timp în care prezentul Contract produce efecte, respectiv de la data semnarii Contractului și până la epuizarea convențională, legală sau stabilita de instanța de judecata a oricărui efect pe care îl produce si care include si perioada de garantie mentionata la art. 5.5. din cadrul prezentului contract. Perioada de garantie dureaza pana la expirarea garantiei ultimului Produs livrat.
6. Documentele Contractului

6.1. (1) Documentele prezentului Contract sunt:

(i) Caietul de sarcini, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare - Anexa nr. 1;
(ii) Propunerea tehnică, inclusiv, dacă este cazul, clarificările din perioada de evaluare - Anexa nr. 2;

(iii) Propunerea financiară, inclusiv, dacă este cazul, clarificările din perioada de evaluare - Anexa nr. 3;

(iv) Angajamentul ferm de susținere din partea unui terț, dacă este cazul - Anexa nr. 4;

(v) Acordul de asociere (autentificat), dacă este cazul - Anexa nr. 5;

(vi) Contractele incheiate de Contractant cu subcontractantii nominalizati in oferta, dacă este cazul - Anexa nr. 6;
(vii) Garantia de buna executie a contractului- Anexa nr. 7. 
(2) În cazul oricărei contradicții între documentele prevăzute la alin. (1), prevederile acestora vor fi aplicate în ordinea de precedență stabilită conform succesiunii documentelor enumerate mai sus.

(3) În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

7. Comunicarea între Părți

7.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

7.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

7.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

7.4. Adresele la care se transmit comunicările sunt următoarele:
	Pentru Autoritatea Contractantă:
	Pentru Contractant:

	Adresă: Bucuresti, Bdul Dinicu Golescu, nr. 38, sector 1;
	Adresă:

	Telefon/Fax: 
	Telefon/Fax:

	E-mail: 
	E-mail:

	Persoana de contact: 
	Persoana de contact:


7.5. Orice document (dispoziție, adresă, propunere, înregistrare, Proces-Verbal de Recepție, notificare /necoformitate și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.

7.6. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa / adresele menționate la Articolul 7.4.

7.7. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii)  la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

7.8. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

7.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

7.10. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.

8. Garanția de bună execuție a contractului

8.1. (1) In conformitate cu prevederile art. 39 alin. (1) si alin. (3) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/ acordului-cadru din Legea nr. 98/2016 privind achizitiile publice, cu modificarile si completarile ulterioare, Contractantul va constitui Garantia de Buna Executie in scopul asigurarii Autoritatii contractante de indeplinirea cantitativa, calitativa si in perioada convenita a contractului si va transmite Autoritatii contractante Garanţia de Bună Execuţie în original, in termen de 5 zile lucratoare de la data semnării Contractului. 

(2) Termenul prevazut la alin. (1) poate fi prelungit, la solicitarea justificată a Contractantului, fără a depăşi 15 zile de la data semnării contractului de furnizare.
8.2. Contractantul va constitui (pe cheltuiala sa şi fără a solicita Autoritatii Contractante costurile aferente constituirii şi menţinerii acesteia) o Garanţie de Bună Execuţie pentru executarea corespunzătoare a Contractului, în lei, în cuantum de 10% din Prețul Contractului fără TVA, precum şi în forma integrală inclusa in documentatia de atribuire, fără completări și/sau modificări. 

8.3. Garanţia de Bună Execuţie a unei asocieri sau a unui consorţiu va fi emisă în numele asocierii sau a consorţiului.
8.4. (1) Garanţia de bună execuţie se constituie prin virament bancar sau printr-un instrument de garantare emis în condiţiile legii, astfel:

a) scrisoare de garanţie emisă de o instituţie de credit bancara din România sau din alt stat;

b) asigurare de garanţii emisă:

- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară. 

(2) Garantia de buna executie va fi transmisa de Contractant Autoritatii Contractante in original si va deveni document al contractului.

8.5. Garanţia de Bună Execuţie trebuie sa fie irevocabilă şi trebuie sa prevada că plata Garanţiei de Bună Execuţie se va executa necondiţionat, respectiv la prima cerere a Autoritatii Contractante, pe baza declaraţiei acestuia cu privire la culpa persoanei garantate.
8.6. In situatia in care Garantia de Buna Executie este emisa printr-o asigurare de garantie de catre o societate de asigurari, contractul de asigurare (conditiile de asigurare generale si speciale, polita de asigurare si orice alt document semnat de catre Asigurator si Contractant) va reglementa strict relatiile dintre Asigurat/Contractant si Asigurator si nu vor putea fi opozabile Autoritatii contractante. Asigurarea de garantie propriu-zisa emisa in favoarea Autoritatii contractante este singurul document opozabil acesteia.

8.7. Avand in vedere faptul ca asigurarea de garantie va fi emisa in baza unei polite de asigurare semnata exclusiv intre Contractant si Asigurator, Contractantul va furniza Autoritatii contractante, in original, in forma letrica, in termen de 5 zile lucratoare de la data semnarii Contractului sau in cazul prevazut la art. 8.1 alin. (2) in termenul convenit de parti fara a depasi 15 zile de la data semnarii Contractului, atat Asigurarea de Garantie, cat si Polita de asigurare in baza careia a fost emisa aceasta, insotita de conditiile de asigurare generale si speciale si orice alt document semnat de catre Asigurator si Contractant.

8.8. Nerespectarea condiţiilor prevazute la Articolul 8.6 si Articolul 8.7 va pune Autoritatea Contractantă în situaţia de a nu accepta Garanţia de Bună Execuţie emisă de către o societate de asigurare/instituie de credit şi, totodată, Autoritatea Contractantă poate rezilia Contractul si va initia executarea Garantiei de Participare.

8.9. Contractantul se va asigura că Garanţia de Bună Execuţie este valabilă şi în vigoare, până la îndeplinirea de către Contractant a tuturor obligațiilor contractuale asumate prin Contract.

8.10. Dacă termenii Garanţiei de Bună Execuţie specifică data de expirare a acesteia, iar Contractantul nu si-a indeplinit toate obligatiile contractuale asumate prin contract cu 30 de zile înainte de data de expirare a Garanţiei, Contractantul va prelungi valabilitatea Garanţiei de Bună Execuţie până când obligatiile contractuale vor fi indeplinite. 

8.11. Pe durata derularii Contractului, dacă institutia de credit / societatea de asigurari emitentă a Garanţiei de Bună Execuţie pierde autorizarea să emită asemenea garanţii, se va considera că Garanţia de Bună Execuţie îşi pierde valabilitatea şi Contractantul va avea obligaţia de a constitui o nouă Garanţie de Bună Execuţie (pe cheltuiala sa şi fără a solicita Autorității Contractante costurile aferente constituirii şi menţinerii acesteia) în conformitate cu prevederile Articolului 8. 


Contractantul va prezenta Autorității Contractante aceasta noua Garantie de Buna Executie in termen de maxim 30 zile lucratoare, de la data notificarii acestuia de catre Autoritatea Contractantă, si/sau de la data notificarii evenimentului anterior enuntat de catre Garant catre Contractant. 

8.12. In cazul in care Contractantul nu prezinta noua garantie de buna executie in termenul mentionat la Art. 8.11, in forma, cuantumul si conform prezentelor prevederi contractuale, Autoritatea Contractantă este îndreptățit/ă să rezilieze Contractul fără îndeplinirea niciunei formalități, nefiind necesară nicio notificare, înștiințare sau altă măsura în vederea înștiințării rezilierii Contractului pentru motivul menționat anterior, nefiind necesară, de asemenea, nici o încuviințare sau intervenție în fața vreunei instanțe judecătorești, arbitrale sau de altă natură. 

8.13. a) Pe durata derularii Contractului, dacă institutia de credit / societatea de asigurari care a emis Garanţia de Bună Execuţie nu îşi poate respecta angajamentele, Garanţia de Bună Execuţie nu va mai fi validă. Autoritatea Contractanta va notifica Contractantul pentru a constitui o nouă Garanţie de Buna Executie (pe cheltuiala sa şi fără a solicita Autoritatii Contractante costurile aferente constituirii şi menţinerii acesteia) conform aceloraşi termeni ca cei ai anterioarei garanţii. In cazul în care Contracatntul nu transmite o nouă Garanţie de Bună Execuţie în termen de 30 de zile lucratoare de la data notificării, Autoritatea Contractantă poate rezilia Contractul.

b) Garantia de Buna Executie, constituita conform prevederilor Art. 8.1 si Art. 8.2, este destinata acoperirii eventualelor prejudicii suferite de Autoritatea contractanta in executarea prezentului contract sau in cazul rezilierii contractului din motive imputabile Contractantului.

c) Scrisoarea de garantie de buna executie, respectiv asigurarea de garantie de buna executie, va fi furnizata sub antetul institutiei de credit/societatii de asigurari emitente. 

8.14. Autoritatea Contractantă are dreptul de a emite pretenţii asupra Garanţiei de Bună Execuţie, oricând pe parcursul derulării Contractului, în limita prejudiciului creat Autoritatii Contractante si care va fi apreciat de catre aceasta,  în cazul în care Contractantul nu îşi îndeplineşte, îndeplineşte cu întârziere sau nu îndeplineşte corespunzător, din culpa sa, oricare din obligaţiile asumate prin contractul de furnizare. 

8.15. Autoritatea Contractantă are obligatia de a emite pretenţii asupra Garanţiei de Bună Execuţie, oricând pe parcursul derulării Contractului, în oricare dintre cazurile de mai jos:


(a) Dacă în termenii Garanţiei de Bună Execuţie se specifică data de expirare a acesteia, iar Contractantul nu și-a îndeplinit toate obligațiile contractuale asumate prin Contract până la acea dată,  Autoritatea Contractantă va cere întreaga valoare a Garanţiei de Bună Execuţie înainte de expirarea Garanţiei de Bună Execuţie, în situația în care Contractantul nu prelungește valabilitatea Garanţiei de Bună Execuţie până când obligațiile contractuale vor fi îndeplinite. 


(b) Autoritatea Contractantă reziliază Contractul potrivit prevederilor legale in vigoare, situatie in care Autoritatea Contractantă poate revendica intreaga valoare a Garantiei de Buna Executie.

8.16. Anterior emiterii unei pretenţii asupra Garanţiei de Bună Execuţie, Autoritatea Contractantă are obligaţia de a notifica pretenţia atât Contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. 

8.17. De fiecare dată când Garanţia de Bună Execuţie este executată parţial sau total, cu exceptia situatiilor in care Autoritatea Contractantă reziliaza Contractul potrivit prevederilor legale in vigoare sau Contractantul nu reuşeşte să prelungească valabilitatea Garanţiei de Bună Execuţie, Contractantul are obligaţia de a reîntregi valoarea Garanţiei de Bună Execuţie în cauză, raportat la restul rămas de prestat, în termen de 15 zile de la data notificării emise de către Autoritatea Contractantă.

8.18. (1) De fiecare data cand, pe parcursul derularii Contractului, Preţul Contractului este modificat, Contractantul are obligaţia de a modifica valoarea Garanţiei de Bună Execuţie în corelaţie cu noul Preț al Contactului, în termen de 15 zile de la modificare.

(2) In situatia in care este necesara prelungirea valabilitatii Garanţiei de Bună Execuţie, Contractantul este obligat, la solicitarea expresa a Autoritatii Contractante, sa prelungeasca valabilitatea acesteia, in termen de 5 zile lucratoare de la data notificarii Autoritatii Contractante in acest sens.

8.19. Autoritatea Contractantă are obligatia de a elibera/restitui Contractantului cuantumul Garantiei de Bună Execuţie  in conformitate cu prevederile art.  1542 alin. (1) din Legea nr. 98/2016, cu modificarile si completarile ulterioare, sub conditia indeplinirii de catre Contractant a obligatiilor asumate prin contract, daca Autoritatea contractanta nu a ridicat pana la acea data pretentii asupra ei. Pe parcursul derularii prezentului contract nu se accepta restituiri partiale ale Garantiei de Buna Executie direct proportional cu numarul de sonete si remorcile de transport aferente livrate, in conditiile in care Autoritatea contractanta receptioneaza etapizat sonetele si remorcile de transport aferente conform comenzilor. Restituirea cuantumului de 10% al Garantiei de Buna Executie se realizeaza numai dupa receptionarea prin proces-verbal de receptie cantitativa si calitativa a ultimului produs livrat din cantitatea contractata.
8.20. În cazul în care, pe parcursul perioadei de derulare a contractului, Contractantul își modifică denumirea, acesta are obligația de a prezenta, în maxim 10 zile de la semnarea Actului Aditional în care este consemnată modificarea denumirii Contractantului, amendamentele aferente tuturor garantiilor din Contract. În cazul în care Contractantul nu-și îndeplinește aceasta obligație, Autoritatea Contractantă are dreptul, fără nicio notificare prealabilă sau demers suplimentar, de a executa garanțiile în cauză, garanții pentru care Contractantul nu a prezentat amendamentele necesare și totodată, de a rezilia Contractul fără necesitatea notificării prealabile a Contractantului.

8.21. In situatia neîndeplinirii obligatiilor privind prelungirea /completarea/ reîntregirea/amendarea Garantiei de Buna Executie în interiorul termenelor mentionate la Articolul 8.10, Articolul 8.11, Articolul 8.13, Articolul 8.17, Articolul 8.18 si Articolul 8.20, Autoritatea Contractantă este indreptatit/ă să aplice penalităţi în valoare de 0,05%/zi de intarziere din valoarea Garantiei de Buna Executie, pentru fiecare zi de întârziere după expirarea termenelor mentionate la Articolul 8.10, Articolul 8.11, Articolul 8.13, Articolul 8.17, Articolul 8.18 si Articolul 8.20 şi până la data prelungirii/completării/reîntregirii acesteia, si/sau sa rezilieze contractul potrivit prevederilor legale in vigoare si/sau sa execute integral Garantia de Buna Executie.

8.22. Garantia de buna executie a contractului este distincta de garantia produselor.

9. Începere, Întârzieri, Sistare

9.1. Contractantul are obligația de a începe furnizarea Produselor în conformitate cu prevederile Articolul 5 din prezentul contract.

9.2. În cazul în care orice motive de întârziere, ce nu se datorează Contractantului sau alte circumstanțe neobișnuite susceptibile de a surveni, altfel decât prin încălcarea Contractului de către Contractant, îndreptățesc Contractantul de a solicita prelungirea duratei contractului/duratei de livrare sau a termenelor de livrare, atunci Părțile vor revizui, de comun acord, durata contractului/durata de livrare și pot semna un act adițional sau daca nu se prelungeste Durata Contractului/Durata de livrare (24 de luni), Autoritatea contractanta poate emite Ordine administrative pentru termenele de livrare.
10. Derularea și monitorizarea contractului 

10.1. Contractantul va întreprinde toate măsurile și acțiunile necesare sau corespunzătoare pentru realizarea cel puțin a performanțelor contractuale astfel cum sunt stabilite în Caietul de Sarcini.

11. Livrarea produselor. Receptia produselor
11.1. (1) Livrarea Produsului/Produselor se realizeaza in termen de maxim 24 luni de la data emiterii primei comenzi de catre Autoritatea Contractantă. Autoritatea contractanta poate emite una sau mai multe comenzi pe parcursul derularii prezentului contract. Autoritatea contractanta va emite prima comanda in termen de maxim 30 de zile de la semnarea contractului. O comanda poate sa contina una sau mai multe sonete complet echipate cu remorcile de transport aferente. Un produs este considerat livrat când toate activitățile in cadrul contractului au fost realizate si produsul/ echipamentul este instalat/montat, si corespunde cerintelor Autoritatii Contractante.

 Pentru primele 4 sonete (instalatie de batut stalpi si extractor pentru montarea/intretinerea parapetelor metalice - echipament hidraulic) si remorcile aferente, livrarea se realizeaza in termen de maxim 4 luni de la emiterea comenzii/comenzilor de livrare de catre Autoritatea contractanta.

Pentru restul de 12 sonete (instalatie de batut stalpi si extractor pentru montarea/intretinerea parapetelor metalice - echipament hidraulic) si remorcile aferente, livrarea se realizeaza conform termenului stabilit in comanda/comenzile emisa/e de catre Autoritatea contractanta, cu conditia respectarii duratei maxime de 24 de luni de la emiterea primei comenzi de catre Autoritatea contractanta. 

Produsele vor fi livrate cantitativ si calitativ la locul indicat de Autoritatea Contractanta in comanda, orientativ locurile de livrare vor fie la sediile a celor 8 DRDP-uri din teritoriu, fie la sediile Sectiilor de Drumuri Nationale/Autostrazi din cadrul celor 8 DRDP-uri, asa cum vor fi mentionate in comanda/comenzi. La livrare, se efectueaza probe de functionare si instruirea personalului Autoritatii contractante.

(2) Pentru produsul/produsele livrat/livrate, intre Autoritatea Contractantă si Contractant, se incheie un Proces Verbal de receptie cantitativa si calitativa. 
(3) Livrarea Produsului/Produselor se realizeaza cu respectarea prevederilor Caietului de sarcini - Anexa nr. 1 la prezentul contract.

(4) Livrarea Produsului/Produselor se realizeaza de catre Contractant catre Autoritatea Contractantă la locatia indicata de Autoritatea contractanta dupa semnarea contractului.  
(5) Fiecare produs va fi insotit de toate subansamblele/partile componente necesare punerii si mentinerii in functiune. 

11.2. Produsul/produsele furnizat/furnizate în baza Contractului va respecta standardele/condiţiile tehnice prezentate de către Contractant în propunerea sa tehnică, elaborata în conformitate cu cerinţele din Anexa nr. 1 - Caietul de Sarcini.

11.3. (1) Contractantul va ambala si eticheta produsele furnizate astfel încât să prevină orice daună sau deteriorare în timpul transportului acestora către destinația stabilită.

(2) Ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme și precipitațiilor din timpul transportului și depozitării. În stabilirea mărimii și greutății ambalajului Contractantul va lua în considerare, acolo unde este cazul, distanta fată de destinația finală a produselor furnizate și eventuala absență a facilităților de manipulare la punctul de livrare. Toate materialele de ambalare, precum si toate materialele necesare protectiei coletelor (folii de protectie, cutii, etc.) vor fi preluate de catre viitorul contractant dupa instalarea si testarea echipamentelor cu exceptia acelor ambalaje care sunt necesare a fi prezentate in vederea acordarii garantiei.
(3) Transportul si toate costurile asociate sunt in sarcina exclusiva a contractantului. Produsele vor fi asigurate împotriva pierderii sau deteriorării intervenite pe parcursul transportului si cauzate de orice factor extern.
(4) Destinatia de livrare este cea comunicata pentru fiecare produs, in comanda emisa de Autoritatea contractanta. Descărcarea produselor de pe trailer cade în totalitate în sarcina Contractantului.
(5) Contractantul este responsabil pentru livrarea in termenul agreat al produselor si se consideră că  a luat în considerare toate dificultăţile pe care le-ar putea întâmpina în acest sens şi nu va invoca nici un motiv de întârziere sau costuri suplimentare.

(6) Contractantul este direct responsabil pentru respectarea prevederilor Legii SSM nr. 319/2006, a HG nr. 1425/2006, a normelor de aplicare a Legii nr. 319/2006 atunci cand asigura transportul, depozitarea si instruirea salariatilor Autoritatii contractante care vor utiliza noile utilaje.

11.4. (1) Contractantul va livra produse noi si nefolosite, conform specificatiilor din Caietul de sarcini, in cantitatile si in locatia indicata in Anexa nr. 1 - Caietul de sarcini. 

(2) Nu se accepta produse „refurbished” sau „second-hand”. 

(3) Contractrantul are obligatia de a prezenta la livrarea echipamentelor declaratiile de conformitate cu standardele de calitate internationale specifice.

11.5. Contractantul va preda Autoritatii contractante documentele care însoţesc produsele, astfel cum acestea sunt enumerate in Caietul de sarcini. 

11.6. (1) Livrarea produsului/produselor se consideră completa dupa indeplinirea de catre Contractant a tuturor Conditiilor de livrare si dupa incheierea Procesului Verbal de Receptie cantitativa si calitativa pentru produsul/produsele livrat/livrate, in conformitate cu prevederile Caietului de Sarcini.

(2) Contractantul este responsabil pentru livrarea in termenul agreat al produselor si se consideră că a luat în considerare toate dificultățile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

11.7. Contractantul este responsabil pentru asigurarea personalului calificat si a resurselor necesare pentru efectuarea probelor de functionare, inclusiv combustibilul necesar.

11.8. (1) Receptia produselor se va efectua pe baza de proces verbal semnat de Contractant si Autoritatea Contractanta. Receptia produselor se va realiza in functie de progresul contractului. Receptia cantitativa si calitativa se va realiza dupa livrarea produselor in cantitatea solicitata la locatia indicata de Autoritatea Contractanta, dupa punerea in functiune si testare a produselor și, dupa caz, atunci cand toate defectele au fost remediate.

(2) Receptia se finalizeaza prin semnarea documentelor de livrare, conform prevederilor Caietului de sarcini si prin semnarea Procesului verbal de receptie cantitativ si calitativ, fara obiectiuni, de catre Autoritatea Contractanta. 
(3) Procesul verbal de receptie cantitativa si calitativa va include unul din urmatoarele rezultate:

a) Acceptat;

b) Acceptat cu observatii minore;

c) Acceptat cu rezerve

d) Refuzat. 

(4) In perioada de garantie toate eventualele defectiuni vor fi remediate pe cheltuiala Contractantului, in baza solutiilor de remediere stabilite si aprobate de Autoritatea Contractanta.
11.9. Autoritatea Contractanta sau reprezentantul său are dreptul de a inspecta şi/sau va testa produsul pentru a verifica conformitatea lor cu specificaţiile din Anexa nr. 1 - Caietul de Sarcini si clauzele prezentului contract. Autoritatea Contractanta are dreptul de a nu accepta produsul care nu este in conformitate cu specificatiile cerute prin caietul de sarcini. Verificarile se vor face pentru produs in conformitate cu prevederile contractului si ale Caietului de Sarcini.

11.10. (1) Autoritatea Contractanta are obligaţia de a notifica în scris Contractantului identitatea reprezentanţilor săi împuterniciţi pentru efectuarea recepţiei calitative si cantitative, testelor şi inspecţiilor si intocmirii Procesului verbal de receptie.

(2) Autoritatea Contractanta va urmari sa fie intocmit si semnat Procesul verbal de receptie de catre toti cei desemnati in comisiile de receptie.

11.11. Dacă produsul inspectat sau testat nu corespunde specificaţiilor tehnice mentionate in Anexa nr. 1 - Caietul de Sarcini, acesta nu se va accepta si va fi refuzat. In acest caz, Contractantul are obligatia de a asigura in termenul convenit, in raport cu natura deficientei respective, inlocuirea/remedierea produsului/produselor refuzat/refuzate, pe cheltuiala proprie, inclusiv de a asigura, pe cheltuiala proprie, transportul acestuia pana la locatia de livrare stabilita de comun acord inainte de momentul receptiei.
11.12. Dreptul Autoritatii contractante de a inspecta, de a testa şi, dacă este necesar, de a respinge produsul nu va fi limitat sau amânat datorită faptului că produsul a fost inspectat şi testat de Contractant, cu sau fără participarea unui reprezentant al Autoritatii contractante, anterior livrării acestuia la destinaţia finală.

11.13. (1) Contractantul va preda, la livrare, urmatoarele documente: 
-
Factura fiscală;

-
Documentele de provenienta/import;

-
Certificatul de Garantie, emis in conditiile solicitate;

-
Manualul de utilizare în limba română (tipărit/format digital);

-
Cartea de Identitate a remorcii cu folia de autentificare aplicata de catre Autoritatea competenta;

-
Autorizatia provizorie de circulatie pentru minim 30 de zile;

-
Polita de Asigurare obligatorie RCA incheiata pentru o perioada de min. 2 luni;

-
Aviz de insotire a marfii;

-
Fișa de întreținere/Cartea de garanție, ce cuprinde graficul cu reviziile ce trebuie efectuate în perioada de garanție;

-
Certificatul de înmatriculare. 
(2) Toate costurile generate de inmatricularea provizorie in circulatie a utilajelor (de ex: polita de asigurare; numere provizorii; verificare RAR; si alte asemenea) sunt suportate de catre contractant, fiind pe cheltuiala acestuia, Beneficiarul nefiind indreptatit la plata acestor costuri. 

(3) Produsele furnizate în baza contractului, vor fi certificate pentru conformitate CE si vor respecta la momentul predarii toate cerintele impuse de legislatia, standardele si reglementarile aplicabile in Romania, conform Legii circulatiei pe drumurile publice/ codul rutier OUG 195/2002 (R), inclusiv cele cu privire la Protectia Mediului, Asigurarea Calitatii, PSI, Securitate si Sanatate in Munca, etc. 
(4) La predarea produselor catre Autoritatea contractanta, Contractantul are obligatia de a face dovada conformitatii acestora cu cerintele din specificatii si cu reglementarile aplicabile, si de a permite reprezentantilor autorizati ai Autoritatii contractante sa inspecteze bunurile furnizate.

11.14. Dreptul de proprietate asupra bunurilor (produselor) ce fac obiectul contractului de furnizare se transfera Autoritatii contractante la momentul receptiei fiecarui bun (produs). 
11.15. Prevederile Articolelor 11.1. - 11.14. nu îl vor absolvi pe Contractant de obligaţia asumării garanţiilor sau de alte obligaţii prevăzute în Contract.

12. Modificarea Contractului. Clauze de revizuire 
12.1. Pe durata Contractului, Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.

12.2. Modificările contractuale nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.

12.3. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la Articolul 7 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.

12.4. Modificarea va produce efecte doar dacă părțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele părți.

12.5. Modificarea Contractului intervine cu scopul atingerii obiectului Contractului, care constă în Produsele pe care Contractantul se obligă să le furnizeze în conformitate cu prevederile din prezentul Contract, cu dispozițiilor legale și conform cerințelor din Caietul de Sarcini.

12.6. a) In cazul in care se aduc modificari contractului, acestea trebuie sa respecte prevederile Art. 221 si ale Art. 222, Art. 2222 din Legea nr. 98/2016, cu eventualele modificari si/sau completari ulterioare, precum si, daca este cazul, ale Art. 165 din H.G. nr. 395/2016, cu eventualele modificari si/sau completari ulterioare.


b) Modificarile contractului se realizeaza in conformitate cu  prevederile Legii nr. 98/2016 si ale H.G. nr. 395/2016. Acestea nu vor afecta caracterul general al contractului si nu vor fi substantiale, avand in vedere prevederile Art. 221 alin. (7) din Legea nr. 98/2016.


c) Eventualele modificari, care pot interveni in perioada de derulare a contractului, se refera la urmatoarele clauze contractuale:

I. Partile contractante:
1) din punct de vedere al schimbarii denumirii, al statutului, al formei societatii; 
2) atunci când Contractantul este înlocuit de un nou Contractant, in situatia in care drepturile şi obligaţiile Contractantului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016 privind achizitiile publice;
II. Durata contractului/Durata de livrare sau termenele de livrare a produselor:
- prelungirea duratei contractului/duratei de livrare, fara costuri suplimentare pentru Autoritatea Contractanta, in cazul in care termenele stabilite pentru livrarea produselor/durata contractului nu pot/poate fi respectate/a de catre fabricant sau Contractant, fara a se aduce atingere dreptului Autoritatii Contractante de a aplica penalitati de intarziere;
- prelungirea termenului/termenelor de livrare ale fiecarei sonete si remorci de transport aferente precizate in comanda/comenzile se pot modifica printr-un Ordin Administrativ emis de Autoritatea contractanta avand la baza justificarile transmise de Contractant. 
III. Verificare si receptie - eventualele solicitari suplimentare de documente ce pot surveni din partea celor doua parti contractante;
IV. Subcontractarea. - in cazul unor eventuale schimbari ale subcontractantilor pe parcursul derularii Contractului de furnizare si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Autoritatea Contractanta.


d) Orice modificare contractuala generata de aplicarea clauzelor de revizuire de la punctele I., II. (cu exceptia termenelor de livrare) va face obiectul unui act aditional, iar aplicarea clauzelor de revizuire de la punctul III., IV.  si prelungirea termenelor de livrare vor face obiectul unui Ordin Administrativ. 

e) (1) Orice modificare a contractului de achizitie publica in cursul perioadei sale de valabilitate altfel decat in cazurile si conditiile prevazute la Art. 221 din Legea nr. 98/2016 se realizeaza prin organizarea unei noi proceduri de atribuire, in conformitate cu dispozitiile Legii nr. 98/2016.

(2) In situatia nerespectarii dispozitiilor lit. e alin. (1), Autoritatea Contractanta are dreptul de a denunta unilateral contractul de achizitie publica initial.

12.7. Având în vedere faptul că potrivit Raportului procedurii de atribuire nr. ..............  :
a) Contractantul a fost desemnat ofertant câştigător în baza aplicării criteriului de atribuire prevăzut în Documentatia de atribuire: oferta cea mai avantajoasă din punct de vedere economic - cel mai bun raport calitate - pret (....% propunere financiară şi ....% propunere tehnică) utilizandu-se în acest sens un algoritm de punctare a fiecărui factor de evaluare aşa cum a fost prevăzut în Documentaţia de Atribuire; 

b) Contractantul a fost desemnat ofertant câştigător în următoarele condiţii: ....................... (se vor completa la semnarea Contractului: factorii de evaluare, punctajele aferente fiecărui factor, obţinute conform Raportului procedurii de atribuire nr. ........., Anexa/Anexele .............. la Contract, în care sunt incluse elementele care au stat la baza obţinerii punctajelor);
Pentru a nu altera rezultatul procedurii de atribuire aferente prezentului contract, eventuala modificare a elementelor mai sus menţionate pe parcursul derulării contractului nu va conduce la obţinerea unui punctaj inferior celui precizat în contract şi în Raportul procedurii de atribuire.  

13. Evaluarea Modificărilor Contractului și a circumstanțelor acestora, dacă este cazul

13.1. Identificarea circumstanțelor care generează Modificarea Contractului este în sarcina ambelor Părți.

13.2. Modificările Contractului se realizează de catre Părți, pe perioada de derulare a Contractului si cu respectarea prevederilor stipulate la Articolul 7. - Comunicarea între Părți din prezentul Contract.
13.3. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului, întârzia sau împiedica livrarea Produselor. 

13.4. Autoritatea Contractantă poate emite Dispoziții privind Modificarea Contractului, cu respectarea clauzelor stipulate la Articolul 16 - Obligații ale Autorității contractante, cu respectarea prevederilor contractuale și cu respectarea Legii.

13.5. În cazul în care Contractantul înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele Autorității contractante și Contractantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea Ofertei, Contractantul notifică Autoritatea Contractantă, având dreptul de a solicita modificarea contractului.

14. Subcontractarea. Tertul sustinator - daca este cazul
· Subcontractarea 

14.1. Contractantul va prezenta contractele încheiate între Contractant şi subcontractant/subcontractanţi care vor cuprinde denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, cesiunea de creanță, precum şi acordul subcontractanţilor cu privire la aceste aspecte. În cazul în care subcontractanții optează / nu optează pentru plata directă, acest aspect trebuie menționat obligatoriu în cadrul contractului de subcontractare.

14.2. Înlocuirea/introducerea subcontractanţilor de către Contractant pe toată durata contractului poate interveni în următoarele situaţii:

a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,

b) declararea unor noi subcontractanţi ulterior semnării contractului de furnizare în condiţiile în care serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora. Niciun contract de subcontractare nu va crea raporturi contractuale între Subcontractant şi Beneficiar. 

c) renunţarea/retragerea subcontractanţilor din contractul de furnizare.

14.3. În situaţiile prevăzute la Articolul 14.2, Contractant va prezenta contractele încheiate între Contractant şi subcontractanţii declaraţi ulterior, care să conţină obligatoriu, cel puţin elementele menționate la Articolul 14.1. 

14.4.  În situaţiile prevăzute la Articolul 14.2, noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor Caietului de Sarcini si anexelor acestuia şi a Propunerii tehnice depuse de către Contractant la ofertă, aferentă activităţii supuse subcontractării. 

14.5. Contractele menţionate la Articolul 14.3 şi declaraţiile menţionate la Articolul 14.4 vor fi prezentate cu cel puţin 15 zile înainte de momentul începerii prestării serviciilor de către noii subcontractanţi. 

14.6. (1) În situaţiile prevăzute la Articolul 14.2, noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere prevăzute la Art. 164, 165 şi 167 din Legea nr. 98/2016 privind achizițiile publice, cu modificările și completările ulterioare şi a resurselor/capabilităţilor corespunzătoare părţilor de implicare în contractul de achiziţie publică. 

(2) În scopul efectuării verificării prevăzute la alin. (1), Contractantul va transmite Autorității Contractante o declaraţie pe proprie răspundere a subcontractantului propus de Contractant în conformitate cu prevederile Art. 193-195 din Legea nr. 98/2016 privind achizițiile publice, cu modificările și completările ulterioare, precizând că nu se află în niciuna dintre situaţiile ce atrag respingerea/excluderea acestuia de către Autoritatea Contractantă. 

(3) În sensul Articolului 14.6 alin. (1), Autoritatea Contractantă are obligaţia de a verifica inexistenţa unei situaţii de excludere prevăzute la Art. 164, 165 şi 167 din Legea nr. 98/2016 privind achizițiile publice, cu modificările și completările ulterioare, în legătură cu subcontractanţii propuşi.

(4) Autoritatea Contractanta nu va accepta subcontractantul propus de către Contractant în situația în care a stabilit, în urma analizei informaţiilor şi documentelor prezentate de acesta sau a luat cunoştinţă în orice alt mod că acesta se află întruna din situaţiile de excludere prevăzute la Art. 164, 165 şi 167 din Legea nr. 98/2016 privind achizițiile publice, cu modificările și completările ulterioare.

(5) În cazul în care este identificată o situaţie de respingere a subcontractantului propus de Contractant, Autoritatea Contractantă va solicita Contractantului să înlocuiască subcontractantul propus în legătură cu care a rezultat, în urma verificării, că se află în această situaţie. 

(6) Contractantul va prezenta documente relevante care să dovedească forma de înregistrare a subcontractantului propus şi, după caz, de atestare ori apartenenţă din punct de vedere profesional, în conformitate cu cerinţele legale din ţara în care este stabilit subcontractantul propus. 

(7) În cazul în care este necesar ca subcontractantul propus de către Contractant să deţină o autorizaţie specială sau să fie membru al unei anumite organizaţii pentru a putea presta serviciile în cauză în statul de origine, Autoritatea Contractantă are dreptul de a solicita Contractantului să demonstreze că subcontractantul deţine o astfel de autorizaţie sau că este membru al unei astfel de organizaţii, iar Contractantul are obligația de a pune la dispozitia Autorității Contractante documente relevante în acest sens. 

(8) Autoritatea Contractantă are dreptul de a solicita Contractantului să transmită informaţii şi documente relevante referitoare la capacitatea tehnică a subcontractanţilor propuşi, cu privire la partea/părţile din contract pe care aceştia urmează să o/le îndeplinească efectiv.

(9) În cazul în care, din informaţiile şi documentele prezentate potrivit alin. (7) si alin. (8), nu rezultă că subcontractantul propus are capacitatea tehnică necesară pentru partea/părţile din contract pe care acesta urmează să o/le îndeplinească efectiv, Autoritatea Contractantă va respinge subcontractantul propus. 

14.7. Înlocuirea/introducerea subcontractanţilor de către Contractant, in perioada de implementare a contractului, se realizează numai dupa obținerea acordului scris al Autorităţii Contractante.

14.8. (1) În situaţia prevăzută la Articolul 14.2 lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată. 

(2) În situaţia prevăzută la Articolul 14.2 lit. a), obiectul noului contract de subcontractare nu trebuie să modifice obiectul contractului de subcontractare anterior. 

(3) Obiectul şi valoarea noului contract de subcontractare nu vor conţine serviciile prestate de către subcontractantul iniţial şi nici valoarea aferentă acestora. 

14.9. În situaţia prevăzută la Articolul 14.2 lit. b), Contractantul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică. 

14.10. Situaţia prevăzută la Articolul 14.2 lit. b) nu reprezintă o modificare substanţială in sensul Art. 221 din Legea nr. 98/2016 privind achizițiile publice, cu modificările și completările ulterioare, dacă se îndeplinesc următoarele condiţii cumulative: 

a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor; 

b) introducerea unui nou subcontractant nu modifică Preţul Contractului încheiat între Autoritatea Contractantă şi Contractant; 

c) introducerea unui nou subcontractant este strict necesară pentru îndeplinirea contractului de achiziţie publică; 

d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi. 

14.11. În situaţia prevăzută la Articolul 14.2 lit. c), în cazul în care un contract de subcontractare este denunţat unilateral/reziliat de către una dintre părţi, Contractantul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile Articolul 14.2 lit. a). 

14.12. Contractantul va răspunde pentru actele şi faptele subcontractantilor săi şi ale experţilor, agenţilor, salariaţilor acestora, ca şi cum ar fi actele sau faptele Contractantului, ale experţilor, agenţilor sau salariaţilor acestuia. Aprobarea de către Autoritatea Contractantă a subcontractării oricărei părţi a prezentului contract de achizitie publică sau a angajării de către Contractant a unor subcontractanți pentru desfăşurarea activităților stabilite nu va exonera Contractantul de niciuna dintre obligaţiile sale asumate prin Contractul de Furnizare. 

14.13. Orice modificare a contractului prin înlocuirea/introducerea subcontractanților pe durata executării contractului de achiziţie publică se va realiza prin Ordin Administrativ cu respectarea prevederilor prezentului contract, iar acesta va reprezenta acordul de voință al Autorităţii Contractante. 

14.14. În cazul subcontractării, executarea contractului de achizitie publică rămâne în obligația și sub supravegherea Contractantului şi acesta va răspunde faţă de Autoritatea Contractantă pentru calitatea prestației subcontractantului, Contractantul având însă drept de regres împotriva subcontractantului.

14.15. În cazul în care un subcontractant nu își execută obligațiile asumate prin contractul de subcontractare față de Contractant, Autoritatea Contractantă sau Managerul de Proiect poate/pot solicita Contractantului fie să înlocuiască respectivul subcontractant cu un subcontractant având calificările şi experienţa solicitate de Autoritatea Contractantă, fie să preia el însuşi executarea contractului. 

14.16. Introducerea unui nou subcontractant, orice schimbare a subcontractantului, sau orice încredinţare a activităților stabilite în cadrul prezentului contract de către subcontractant către terţe părţi, fără aprobarea prealabilă în scris a Autorității Contractante, va fi considerată o încălcare a contractului, situație care îndreptățește Autoritatea Contractantă la aplicarea unei penalități Contractantului, în cuantum de 20% din suma alocată pentru activitățile subcontractate, pentru fiecare caz în parte, asa cum reiese din contractul de subcontractare.

14.17. În situația în care este necesară înlocuirea unui subcontractant, Contractantul are obligația de a nu încheia un nou contract de subcontractare cu niciunul/oricare dintre ofertanții declarați necâstigători în cadrul procedurii de atribuire a prezentului contract de achiziție publică. 

14.18. Nerespectarea obligațiilor cu privire la declararea/înlocuirea subcontractanților de către Contractant potrivit prevederilor prezentului articol din contractul de achiziție publică va fi considerată o încălcare a prezentului contract.

· Tertul sustinator - daca este cazul
14.19. (1) În cazul în care Contractantul întâmpină dificultăți sau este în imposibilitatea derulării Contractului pentru partea de contract pentru care a primit susținere din partea terțului susținător ......................., Contractantul are obligația de a notifica Autoritatea Contractantă în scris, în termen de 15 zile de la data la care constată acest fapt. 

(2) În cazul în care Contractantul nu notifică Autoritatea Contractantă cu privire la faptul că întâmpină dificultăți sau se află în imposibilitatea derulării Contractului, Autoritatea Contractantă are dreptul de a stabili dacă Contractantul întâmpină dificultăți sau se află în imposibilitatea derulării Contractului pentru partea de Contract pentru care a primit susținere din partea terțului. 

(3) Autoritatea Contractantă are dreptul de a notifica Terțul Susținător cu privire la faptul că Contractantul întâmpină dificultăți pe parcursul derulării contractului sau se află în imposibilitatea derulării Contractului și va solicita Terțului Susținător ca pentru partea de contract pentru care a acordat susținere să pună la dispoziția Contractantului acele resurse menționate în Angajamentul ferm de susținere și/sau anexele acestuia.

(4) Totodată, în situația în care, și ulterior aplicării prevederilor alin. (3), Contractantul se află în imposibilitatea derulării contractului, Autoritatea Contractantă are dreptul de a chema Terțul Susținător să ducă la îndeplinire contractul sau acea parte a contractului pentru care a acordat susținere, iar Terțul Susținător se obligă să asigure îndeplinirea completă și reglementară a obligațiilor contractuale prin implicarea sa directă pentru acea parte a contractului pentru care Contractantul a primit susținere din partea Terțului Susținător. În acest sens, Autoritatea Contractantă, Terțul Susținător și/sau Contractantul, pot încheia un Act Adițional la prezentul contract sau o înțelegere scrisă în formă autentică prin care aceștia convin, fără a fi limitative, următoarele: 

- Terțul Susținător va duce la îndeplinire contractul sau acea parte a contractului ce face obiectul Angajamentului ferm de susținere și 

- prevederile contractului încheiat între Contractant și Autoritatea Contractantă vor deveni aplicabile Tertului Susținător. 

(5) În situația aplicării prevederilor alin. (4), Terțul Susținător are obligația de a se mobiliza în termen de 20 de zile de la data semnării Actului Adițional la contractul de furnizare sau al înțelegerii scrise în formă autentică și de a prelua și a duce la îndeplinire contractul sau acea parte a contractului ce face obiectul Angajamentului ferm de susținere. 

(6) Contractantul /tertul//terţii susţinător/susţinători au obligația de a răspunde în mod solidar pentru executarea contractului de achiziţie publică.

14.20. Autoritatea Contractantă va urmări orice pretenție la daune pe care Contractantul ar putea să o aibă împotriva terțului susținător pentru nerespectarea obligațiilor asumate prin Angajamentul ferm de susținere. Terțul susținător răspunde pentru prejudiciile cauzate Autorității Contractante ca urmare a nerespectării obligațiilor prevăzute în Angajamentul ferm de susținere, aceasta din urmă având posibilitatea de acțiune directă împotriva terțului susținător conform prevederilor Articolului 14.21.

14.21. În cazul în care Contractantul se află în imposibilitatea derulării Contractului și Autoritatea Contractantă solicită terțului susținător îndeplinirea obligațiilor contractuale asumate de către Contractant, iar terțul susținător nu și le îndeplineste, atunci orice pretenție la daune pe care Autoritatea Contractantă o va avea împotriva terțului susținător pentru nerespectarea obligațiilor asumate prin Angajamentul ferm de susținere va fi cesionată de către Contractant către Autoritatea Contractantă cu titlu de garanție.

14.22. În cazul în care terţul/terţii susţinător/susţinători nu își îndeplinește/esc obligațiile prevăzute în Angajamentul ferm de susținere acordat Contractantului, Autoritatea Contractantă are dreptul de a solicita direct de la acesta/acesția despăgubiri reprezentând contravaloarea obligaţiilor asumate.

14.23. Toate obligațiile prevăzute la Articolul 18 "Obligaţii principale ale Contractantului” ca fiind în sarcina Contractantului se vor aplica terțului susținător în situația în care acesta se va substitui Contractantului, în baza Angajamentului ferm de susținere.

15. Cesiunea

15.1. În prezentul Contract este permisă doar cesiunea creantelor nascute din acest contract, obligatiile nascute ramanand in sarcina partilor contractante, astfel cum au fost stipulate si asumate initial

15.2. Contractantul este obligat să notifice Autoritatea Contractantă, cu privire la intenția de a cesiona creantele. Cesiunea va produce efecte doar dacă toate părțile convin asupra acesteia.

15.3. În cazul în care drepturile și obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Autorității contractante. În astfel de cazuri, Contractantul trebuie să furnizeze Autorității contractante informații cu privire la identitatea entității căreia îi cesionează drepturile.

15.4. În cazul încetării anticipate a Contractului, Contractantul principal cesionează Autorității contractante contractele încheiate cu Subcontractanții.

15.5. În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Contractantului asupra terțului susținător este cesionat cu titlu de garanție, către Autoritatea Contractantă.

16. Obligațiile principale ale Autorității contractante     
16.1. Autoritatea Contractantă va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Autoritatea Contractantă nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea produselor se prelungesc în mod corespunzător.

16.2. Autoritatea Contractantă se obligă să respecte dispozițiile din Caietul de sarcini.

16.3. Autoritatea Contractantă își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/informațiile/documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.

16.4. Autoritatea Contractantă va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

16.5. Autoritatea Contractanta are obligația să desemneze, în termen de 3 (trei) zile de la semnarea contractului, persoana de contact.

16.6. Autoritatea Contractantă are dreptul de a verifica și testa produsele, pentru a verifica conformitatea lor în raport cu specificațiile Caietului de Sarcini. 

16.7. Autoritatea Contractantă se obligă să recepționeze produsele furnizate și să certifice conformitatea astfel cum este prevăzut în Caietul sarcini.

16.8. Autoritatea Contractantă poate notifica Contractantul cu privire la necesitatea respingerii Produselor. Solicitarea de respingere va fi motivată, cu comentarii scrise. Autoritatea Contractantă are dreptul de a rezoluționa/rezilia contractul atunci când se respinge produsul livrat, de 2 ori, pe motive de calitate.

16.9. Recepția produselor se va realiza conform procedurii prevăzute în Caietul de sarcini. 
16.10. Autoritatea Contractantă se obligă să plătească Prețul Contractului către Contractant, în termen de 60 de zile numai în condițiile Caietului de sarcini si ale Articolului 23.1. din prezentul contract. Factura se va emite dupa recepția produselor, iar procesele verbale trebuie să fie fără obiecțiuni.

16.11. (1) Autoritatea contractanta are obligatia sa receptioneze produsele si sa intocmeasca documentele care sa ateste receptia (Proces-Verbal receptie calitativa si cantitativa), precum si punerea in functiune.
 (2) Autoritatea contractanta are obligatia de a controla, verifica si masura activitatile desfasurate si produsele livrate.

17. Asocierea de operatori economici, dacă este cazul

17.1. Fiecare dintre asociati este responsabil individual și în solidar față de Autoritatea Contractantă, fiind considerat ca având obligații comune și individuale pentru executarea Contractului.

17.2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul Contractului.

17.3. Membrii asocierii înțeleg și confirmă că liderul asocierii este autorizat să primească Dispoziții din partea Autorității contractante și să primească plata pentru și în numele persoanelor care constituie asocierea.

17.4. Prevederile contractului de asociere nu sunt opozabile Autorității contractante.

18. Obligațiile principale ale Contractantului

18.1. Contractantul va furniza Produsele și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și a ofertei în baza căreia i-a fost adjudecat contractul.

18.2. Contractantul are obligația de a furniza produsele prevăzute în contract cu profesionalismul și promptitudinea convenite angajamentului asumat și în conformitate cu propunerea sa tehnică, cu cerințele Caietului de Sarcini, cu respectarea legislației și reglementărilor tehnice curente în vigoare și în baza aplicării unor metodologii relevante, bazate pe cele mai bune practici naționale și internaționale.

18.3. Contractantul va furniza Produsele cu atenție, eficiență și diligență, cu respectarea dispozițiilor legale, aprobărilor și standardelor tehnice, profesionale și de calitate în vigoare.

18.4. (1) Contractantul se obligă să constituie garanția de bună execuție în termen de maxim 5 zile lucrătoare de la semnarea contractului de ambele părți.

(2) Termenul prevazut la alin. (1) poate fi prelungit la solicitarea justificata a Contractantului, fara a depasi 15 zile de la datat semnarii contractului de furnizare. 

18.5. Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.

18.6.  (1) În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.

(2) Orice modificare a componenţei Asocierii fără acordul prealabil si exprimat in scris al Autoritatii contractante va fi considerată o încălcare a Contractului de Furnizare si nu va avea niciun efect asupra Contractului de Furnizare, partile initiale ale Asocierii fiind in continuare tinute individual si solidar responsabile de indeplinirea obligatiilor din Contractul de Furnizare.

18.7. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

18.8. Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.

18.9. Contractantul are obligația de a desemna, în termen de 5 (cinci) zile de la semnarea contractului, persoana de contact.

18.10. Contractantul se obligă să emită factura aferentă produsului/produselor furnizat/furnizate prin prezentul Contract numai după aprobarea/recepția produsului/produselor în condițiile din Caietul de sarcini.

18.11. Contractantul este pe deplin responsabil pentru furnizarea produselor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.

18.12. Contractantul nu poate fi considerat răspunzător pentru încălcarea de către Autoritatea Contractantă sau de către orice altă persoană a reglementărilor aplicabile în ceea ce privește modul de utilizare a produsului/produselor.

18.13. Contractantul are obligatia, la predarea produsului/produsului catre Autoritatea Contractanta, de a face dovada conformitatii acestuia/acestora cu cerintele din Anexa nr. 1 - Caietul de Sarcini si cu reglementarile aplicabile si de a permite reprezentantilor autorizati ai Autoritatii Contractante sa inspecteze bunul furnizat. 

18.14. Contractantul are obligatia sa remedieze defectiunile aparute in perioada de garantie pe cheltuiala sa intr-un interval de 48 de ore si maxim 20 zile calendaristice de la data primirii sesizarii/notificarii defectiunii si in functie de complexitatea acesteia.
18.15. Dreptul deplin de proprietate asupra bunurilor care fac obiectul contractului de furnizare se transfera Autoritatii Contractante incepand cu data incheierii Procesului Verbal de Receptie cantitativ si calitativ, fara obiectiuni, pentru produsul/produsele livrat/livrate. 

18.16. Contractantul are obligatia sa respecte intocmai prevederile/cerintele Caietului de sarcini - Anexa nr. 1 la prezentul contract.
18.17. (1) Pe lângă furnizarea efectivă a produsului/produselor, Contractantul are obligaţia de a asigura mentenanta preventiva a produsului/produselor anual in perioada de garantie conform Caietului de sarcini.
(2) Contractantul este responsabil pentru realizarea operațiunilor de mentenanța preventiva in conformitate cu cerințele stabilite de către producătorul echipamentului si sunt parte integranta din Pretul contractului.
(3) Înainte de efectuarea operațiunilor de mentenanță preventiva, Contractantul comunică Autorității Contractante lista operațiunilor de mentenanță care trebuie efectuate. 

(4) Operațiunile care trebuie efectuate de Contractant pentru fiecare intervenție sunt: inspecție, operațiuni de întreținere periodică, reparații.
(5) Operațiunile de mentenanta preventivă care necesită o oprire a produsului se efectuează în afara orelor normale de activitate. Datele exacte vor fi agreate cu Autoritatea Contractanta.

(6) Mentenanța preventivă trebuie sa acopere toate costurile aferente intervenției, inclusiv forța de muncă, piese de schimb si altele asemenea, toate acestea fiind pe cheltuiala Contractantului, Autoritatea contractanta nefiind indreptatita la plata acestora. 

(7) Operațiunile de mentenanța preventiva trebuie efectuate în condiții de securitate, cu protejarea adecvată a personalului care efectuează mentenanță și a altor persoane prezente la locul unde are loc intervenția.

(8) După fiecare intervenție preventivă, Contractantul trebuie sa prezinte un raport care sa includă activitățile realizate.
(9) În cadrul reviziilor tehnice se înlocuiesc componentele (materialele) și piesele consumabile (altele decât cele acoperite de garanție), se inspectează mașinile și subansamblele, se fac eventuale reglaje, completări de lichide și gresări. La final se testează produsul dacă funcționeaza la parametrii specificați.

18.18. (1) Contractantul are obligaţia de a asigura mentenanta corectiva, care implica o diagnosticare corecta a problemelor, gasirea solutiilor de remediere, utilizarea de piese de calitate si utilizarea de personal specializat pentru asemenea interventii. Mentenanta corectiva se va face in functie de gradul de uzura al produsului si va fi fără cheltuieli suplimentare din partea Autorității Contractante. 

(2) Mentenanta corectiva trebuie sa acopere toate costurile aferente interventiei, inclusiv forța de muncă si altele asemenea, exclusiv piese de schimb. 

(3) Operatiunile de mentenanţa corectiva trebuie efectuate în condiţii de securitate, cu protejarea adecvată a personalului care efectueaza mentenanţă și a altor persoane prezente la locul unde are loc interventia. 

(4) Serviciile de mentenanta corectivă vor începe după receptia produsului respectiv de catre Autoritatea contractanta si se va desfasura pe perioada de garanție si ulterior pe perioada de post-garantie. Serviciile de mentenanta corectivă trebuiesc asigurate la locatia unde se afla echipamentul.

(5) Dupa fiecare interventie corectiva, Contractantul trebuie efectueze teste de funcționare si sa prezinte un raport care sa includa activitatile realizate, inclusiv piesele de schimb utilizate. 

18.19. Pe toată perioada contractului, atât în perioada de garanție cât și după expirarea perioadei de garanție Contractantul va asigura suport tehnic Autoritatii contractante conform prevederilor Caietului de sarcini.
18.20. Contractantul este responsabil pentru instruirea la fața locului a personalului desemnat de Autoritatea contractantă. Instruirea se va desfasura potrivit prevederilor Caietului de Sarcini. 

18.21. (1) Contractantul este responsabil, până la livrarea (descărcarea) produselor la destinație, de orice pierdere, deteriorare sau alte evenimente produse pe parcursul transportului.
(2) Contractantul are obligația să asigure instruirea de specialitate a personalului Achizitorului cu privire la operarea și întreținerea utilajului.

(3) Contractantul rămâne responsabil pentru protejarea produselor luând toate masurile adecvate pentru a preveni lovituri, zgârieturi și alte deteriorări, până la acceptare de către Autoritatea Contractanta.

18.22. (1) Contractantul are obligatia de a obtine omologarile, autentificarile, autorizarile si alte asemenea, astfel incat produsul furnizat in baza contractului sa poata fi comercializate si utilizate pe teritoriul Romaniei potrivit destinatiei, in conformitate cu legislatia si reglementarile aplicabile, conform Reglementarilor privind omologarea individuala, eliberarea cartii de identitate si certificarea autenticitatii vehiculelor rutiere – RNTR 7 actualizat.
(2) Contractantul are obligatia de a obține autorizațiile provizorii de circulație cu valabilitate potrivit legii, necesare pentru ca vehiculele livrate să poată circula pe drumurile publice, până la înmatricularea definitivă pe numele Autorității Contractante.
(3) Contractantul va îndeplini formalitățile de înmatriculare ale remorcilor/vehiculelor furnizate în baza contractului, pe cheltuiala sa, fără decontare din partea Autoritatii contractante.

(4) Autoritatea contractanta va acorda Contractantului toate imputernicirile necesare pentru indeplinirea in numele Autoritatii contractante a oricaror formalitati.

18.23. Contractantul are obligatia de a asigura existenta in Romania de unitati service specializate care sa fie autorizate pentru: acordarea asistentei tehnice pe durata Perioadei de garantie si efectuarea operatiunilor service (intretinere si reparatii) pe durata Perioadei de garantie, inclusiv a serviciilor de constatare, transport la unitatea service in cazul unei pene imobilizante, reparare si service mobil, precum si inlocuirea cu piese de origine noi in cazul defectiunilor de fabricatie.
18.24. (1) Contractantul are obligația să asigure, după semnarea contractului, autorizarea unității(lor) service solicitate.

(2) Unitatea (unitățile) service autorizata(e) trebuie să dispună de personal de specialitate și să dețină dotările și experiența necesare efectuării operațiunilor service aferente produselor.

(3) Contractantul își asumă întreaga responsabilitate pentru asigurarea unităților service autorizate și plata oricăror costuri legate de identificarea, instruirea, auditarea și autorizarea acestor unități.

18.25. (1) Contractantul are obligația asigurării unui sistem eficient de furnizare a consumabilelor și pieselor de schimb de origine, pentru asigurarea operațiunilor de întreținere și reparații în Perioada de Garanție, în conformitate cu prevederile legislației și a reglementărilor în vigoare.

(2) Contractantul va asigura respectarea cerințelor impuse de normele și reglementările aplicabile pe teritoriul României, inclusiv cele cu privire la asigurarea furnizării pieselor de schimb și a consumabilelor în Perioada Garanției.

(3) Sistemul de furnizare trebuie sa permita livrarea consumabilelor si a pieselor de schimb catre unitatea service autorizata in maxim 72 de ore de la primirea comenzii, in functie de natura defectiunii.
(4) Contractantul trebuie să fie in masura sa asigure piese de schimb si orice alte materiale consumabile pentru o perioada de minim 48 dupa expirarea perioadei de garantie.
(5) Toate piesele de schimb/materiale consumabile asigurate de Contractant trebuie sa respecte cerintele tehnice si de calitate ale producatorului echipamentului.

18.26. Pe întreaga perioadă de garanție, Contractantul trebuie să aibă posibilitatea înlocuirii produselor sau a oricăror elemente componente defecte care fac obiectul garanției, cu produse identice ca performanță și design.

18.27. (1) Contractantul trebuie sa puna in functiune toate produsele in mod corespunzator, asigurând-se în același timp ca spațiile unde s-a realizat instalarea rămân curate. După livrarea și punerea in functiune a produselor, contractantul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de instalare.

(2) Contractantul va efectua pe cheltuiala sa şi fără nici un fel de costuri din partea Autoritatii Contractante toate testele pentru a asigura functionarea produsului la parametrii agreati.

(3) Contractantul rămâne responsabil pentru protejarea produselor luand toate masurile adecvate pentru a preveni lovituri, zgârieturi și alte deteriorari, până la acceptare de catre Autoritaeta Contractanta.

(4) Contractantul va preda Autoritatii contractante:

- Factura fiscală;

- Documentele de provenienta/import;

- Certificatul de Garantie, emis in conditiile solicitate;

- Manualul de utilizare în limba română (tipărit/format digital);

- Cartea de Identitate a remorcii cu folia de autentificare aplicata de catre Autoritatea competenta;

- Autorizatia provizorie de circulatie pentru minim 30 de zile;

- Polita de Asigurare obligatorie RCA incheiata pentru o perioada de min. 2 luni;

- Aviz de insotire a marfii;

- Fișa de întreținere/Cartea de garanție, ce cuprinde graficul cu reviziile ce trebuie efectuate în perioada de garanție;

- Certificatul de înmatriculare.

18.28. (1) La predarea produselor către Autoritatea contractanta, Contractantul are obligația de a efectua probele de funcționare în prezența reprezentanților autorizați ai Autoritatii contractante.

(2) Contractantul este responsabil pentru asigurarea personalului calificat și a resurselor necesare pentru efectuarea probelor de funcționare, operațiunilor de transport, descărcare, manipulare, pe perioada probelor de funcționare, inclusiv combustibilul necesar, în cel mult 10 zile de la livrarea utilajelor.

(3) Contractantul rămâne responsabil pentru protejarea produselor luând toate masurile adecvate pentru a preveni lovituri, zgârieturi și alte deteriorări, până la acceptare de către Autoritatea Contractanta.

(4) Contractantul este responsabil pana la livrarea (descărcarea) produselor la destinatie, de orice pierdere, deteriorare sau alte evenimente produse pe parcursul transportului.
19. Conduita Contractantului

19.1. În cazul în care Contractantul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Autoritatea Contractantă poate decide încetarea Contractului.

19.2. Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

20. Obligații privind daunele și penalitățile de întârziere

20.1. Contractantul se obligă să despăgubească Autoritatea Contractantă în limita prejudiciului creat, împotriva oricăror:

(i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate, și/sau

(ii) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

20.2. Contractantul va despăgubi Autoritatea Contractantă în măsura în care sunt îndeplinite cumulativ următoarele condiții:

(i) despăgubirile să se refere exclusiv la daunele suferite de către Autoritatea Contractantă ca urmare a culpei Contractantului;

(ii) Autoritatea Contractantă a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;
(iii)  valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.

20.3. Răspunderea Contractantului nu operează în următoarele situații:

a) datele/informațiile/documentele necesare pentru îndeplinirea Contractului nu sunt puse la dispoziția Contractantului sau sunt puse la dispoziție cu întârziere;

b) neexecutarea sau executarea în mod necorespunzător a obligațiilor ce revin Contractantului se datorează culpei Autorității contractante;

c) Contractantul se află în imposibilitatea fortuită de executare a obligaților contractuale imputate.

20.4. În cazul în care Autoritatea Contractantă, din vina sa exclusivă, nu își îndeplinește obligația de plată a facturii în termenul prevăzut la Articolul 23.1, Contractantul  are dreptul de a solicita plata dobânzii legale penalizatoare, conform art. 23.5 din cadrul prezentului contract, aplicată la valoarea plății neefectuate, în conformitate cu prevederile Art. 4 din Legea nr. 72/2013 privind măsurile  pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea plații neefectuate, care curge de la expirarea termenului de plata.

20.5. In cazul in care Contractantul nu isi executa/ executa cu intarziere/ executa necorespunzator  sau nu livreaza/ livreaza cu intarziere/ livreaza necorespunzator produsele sau obligatiile cu privire la furnizarea produselor, Autoritatea Contractanta este indreptatita, fara a mai fi necesara indeplinirea vreunei formalitati prealabile si fara a mai fi necesara interventia vreunei instante judecatoresti si/sau arbitrale, sa perceapa, ori de cate ori este cazul, penalitati de 0,10% din valoarea produselor/serviciilor ramase de furnizat/prestat pe zi de intarziere pentru perioada scursa intre data la care trebuia efectuata livrarea si data indeplinirii efective a obligatiei.

20.6. Penalitățile de întârziere datorate curg de drept din data scadenței obligațiilor asumate conform prezentului contract.

21. Obligații privind asigurările și securitatea muncii care trebuie respectate de către Contractant. Transport, asigurari
21.1. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

21.2. Contractantul este Partea asiguratoare, care are obligația de a încheia, înainte de începerea Contractului, Asigurările, daca au fost solicitate prin Caietul de Sarcini.
21.3. Toate costurile ce decurg din sau în legătură cu încheierea și menținerea Asigurărilor Contractantului stabilită în prezentul Contract se suportă de către Contractant.

21.4. Orice daune neacoperite de beneficiile de asigurare cad în sarcina Părții obligate să suporte aceste daune conform Legii și/sau prevederilor contractuale.

Toata activitatea de transport a produselor va fi efectuata de catre Contractant, pe cheltuiala sa, si va putea fi executata numai de personalul Contractantului sau al subcontractantilor sai. Pe timpul transportului, Contractantul este direct raspunzator pentru efectuarea transportului numai cu personal apt din punct de vedere medical si instruit conform legislatiei securitatii si sanatatii in munca si de prevenire si stingere a incendiilor pentru evitarea producerii oricarui accident. In cazul producerii unui accident de munca de circulatie, evenimente in activitatea desfasurata, comunicarea, cercetarea si inregistrarea accidentului de munca revine partii contractante care are contract de munca cu salariatul implicat, respectandu-se toate prevederile legale.
21.5. Contractantul are obligaţia de a asigura complet produsul/produsele furnizat/furnizate prin contract împotriva pierderii sau deteriorării neprevăzuta la fabricare, transport, depozitare şi livrare, pana la  locatia de livrare indicata de Autoritatea Contractanta in Anexa nr. 1 - Caietul de Sarcini.

21.6. Contractantul are obligatia sa pună la dispoziția Autoritatii contractante seturi de documente (evaluări de riscuri, planuri de prevenire SSM și instrucțiuni proprii de SSM) pentru noile utilaje, la data livrării acestora. Aceste documente (evaluări de riscuri, planuri de prevenire SSM și instrucțiuni proprii de SSM) se vor prezenta semnate și stampilate de un evaluator de riscuri atestat.

22. Obligații în legătură cu calitatea Produselor. Perioada de garantie acordata produselor.
22.1. Contractantul garanteaza Autoritatii Contractante ca acesta opereaza un sistem de management al calitatii pentru Produsele furnizate in cadrul Contractului si ca va aplica acest sistem pe toata perioada derularii Contractului. Contractantul va corecta, pe cheltuiala sa, orice Neconformitate ce formeaza obiectul garantiei, in perioada de garantie a Produselor sau in cazul in care Neconformitatea este constatata la momentul livrarii Produselor, acesta o va remedia intr-un termen agreat de Parti.

22.2. Autoritatea Contractantă notifică Contractantul cu privire la fiecare Neconformitate imediat ce acesta o identifică. La Finalizare, Contractantul notifică Autoritatea Contractantă cu privire la Neconformitățile care nu au fost remediate și comunică Autorității contractante perioada de remediere a acestora. Drepturile Autorității contractante cu privire la orice Neconformitate neidentificat(ă) sau nenotificată de către Contractant, pe durata Contractului, nu sunt afectate. Contractantul remediază Neconformitățile, în termenul stabilit de Autoritatea Contractantă. Daca nu remediaza neconformitatea sau daca intarzie peste termenul stabilit de Autoritatea contratanta pentru remedierea neconformitatii, devin incidente prevederile de la articolul 20.5 din prezentul contract. 
22.3. Contractantul are obligaţia de a garanta că produsele furnizate prin contract sunt noi si nefolosite. De asemenea, Contractantul are obligaţia de a garanta că produsele furnizate prin Contract nu vor avea niciun defect ca urmare a proiectului, materialelor sau manoperei sau oricărei alte acţiuni sau omisiuni a Contractantului şi că acestea vor funcţiona la parametrii solicitaţi, în condiţii normale de funcţionare.

22.4. Perioada de garantie pentru fiecare soneta complet echipata  va fi de minim 24 de luni în limita a 1.000 de ore de funcționare* si va incepe de la data semnarii Procesului Verbal de Receptie cantitativa si calitativa a fiecarui produs (soneta complet echipata).
Nota*: Numarul de luni (zile) se va completa la semnarea contractului, in functie de numarul de luni (zile) mentionat in oferta depusa de Contractant.
22.5. (1) Perioada de garanţie pentru produsele furnizate incepe de la data semnarii Procesului Verbal de Receptie, conform prevederilor Caietului de Sarcini.
(2) Pe durata Perioadei de Garantie, toate eventualele defectiuni calitative vor fi remediate pe cheltuiala Contractantului, in baza solutiilor de remediere stabilite de acesta si aprobate de Autoritatea contractanta. 
22.6. (1) Perioada de garantie pentru produse, va incepe de la data semnarii Procesului verbal de predare-primire, fara obiectiuni.
(2) Perioada de garantie se refera la toate componentele produsului, cu exceptia pieselor de uzura si a consumabilelor.

(3) Pe durata Perioadei de Garantie, Contractantul se obliga sa asigure cu titlu gratuit service si asistenta tehnica la cerere, precum si remedierea/repararea oricaror defectiuni care fac obiectul garantiei in maxim 20 zile calendaristice de la sesizarea Autoritatii contractante sau daca reparatia nu este posibila in acest termen, va pune la dispozitia achizitorului un utilaj cu caracteristici asemnatoare, pana la finalizarea reparatiei.
(4) Pe durata Perioadei de Garantie, pentru toate defectiunile aflate in responsabilitatea sa, Contractantul va suporta toate costurile suplimentare inregistrate de Autoritatea contractanta pentru repunerea in functiune a utilajelor, inclusiv cele legate de deplasarea utilajului si a personalului deservent la o unitate service autorizata pentru efectuarea reparatiilor, daca Contractantul nu se achita de aceasta obligatie.

(5) Sesizarea cu privire la necesitatea acordarii de service poate fi telefonica sau in scris.

(6) Utilajele care necesita service pe Perioda de Garantie vor fi preluate in termen de 24 de ore de la sesizare, de Contractant de la locul indicat de Autoritatea Contractanta, vor fi reparate sau inlocuite si predate Autoritatii Contractante. Daca in primul an al Perioadei de Garantie numarul zilelor de reparatie pentru defectiuni ce fac obiectul garantiei este prin cumulare mai mare de 60 de zile calendaristice, Contractantul se obliga sa inlocuiasca, la cererea Autoritatii contractante, pe cheltuiala sa utilajul respectiv cu unul nou si cu caracteristici tehnice identice sau superioare si care sa corespunda cerintelor caietului de sarcini.
(7) Oricand pe durata Perioadei de Garantie, Autoritatea contractanta este indreptatita sa returneze utilajele, iar Contractantul este obligat sa restituie platile primite si sa despagubeasca Autoritatea contractanta pentru orice daune produse, daca se dovedeste ca utilajele furnizate nu ating nivelul calitativ cerut sau performantele declarate.
22.7. (1) Toate costurile legate de remedierea defecțiunilor produsului, în caz de pană imobilizantă (inclusiv tractarea sau transportarea pe platformă, în termen de maximum 24 de ore de la sesizare, de la locul imobilizării produsului sau de la locul indicat de Autoritatea Contractantă și până la cea mai apropiată unitate service din rețeaua autorizată a Contractantului pentru efectuarea reparațiilor produsului) sunt în sarcina Contractantului. Prin produs se înțelege soneta si remorca de transport aferenta, cu toate dotările prevăzute în specificații.

(2) În cazul în care Contractantul nu remediază defecțiunea în maximum 20 zile (calendaristice) de la constatare, Contractantul va pune la dispoziția Autoritatii contractante alt produs cu caracteristici similare, pe cheltuiala sa până la remedierea defecțiunii. În cazul în care nu există soluție tehnică de reparație, Contractantul este obligat să înlocuiască produsul cu unul nou cu caracteristici similare. Produsul care, în timpul perioadei de garanție, îl înlocuiește pe cel defect beneficiază de o nouă perioadă de garanție care curge de la data înlocuirii produsului si a semnarii procesului verbal de receptie cantitativa si calitativa.

(3) Pe întreaga perioadă de garanție, toate eventualele defecțiuni calitative vor fi remediate pe cheltuiala Contractantului, în baza soluțiilor de remediere stabilite de acesta și aprobate de Autoritatea Contractantă. 

(4) Garanția trebuie sa acopere toate costurile rezultate din remedierea defectelor in perioada de garanție.

23. Facturare și plăți în cadrul Contractului

23.1. (1) Plata se va efectua în baza acestui Articol, în termen de 60 de zile de la data primirii facturii, daca factura este emisa ulterior semnarii de catre Autoritatea Contractanta a Procesului verbal de receptie cantitativa si calitativa care atesta conformitatea fiecarui produs, fara observatii, a aprobarii receptiei cantitative si calitative sau in termen de 60 de zile de la semnarea de catre Autoritatea Contractanta a Procesului verbal de receptie cantitativa si calitativa fără observatii, a aprobării receptiei calitative si cantitative, daca factura a fost emisa si transmisa anterior acestuia. In caz de neconformitate, termenul de plata se amana pana la remedierea aspectelor neconforme din Procesul verbal de receptie. Pentru prezentul contract de furnizare, termenul contractual de plata este prevazut la 60 de zile, avand in vedere procesul de verificare al documentelor inainte de realizarea platilor precum si accesul la fondurile necesare efectuarii platilor.
(2) In conformitate cu prevederile legale privind e-Factura, Contractantul are obligatia de a emite facturi electronice pe care sa le transmita prin sistemul national privind factura electronica RO e-Factura. In conformitate cu prevederile legale in vigoare, exemplarul original al facturii electronice se considera fisierul de tip XML, insotit de sigiliul electronic al Ministerului Finantelor.

(3) Orice factura trimisa fizic sau la adresa de e-mail registraturacnair@andnet.ro, care nu va avea atasat indexul incarcarii in sistemul RO e-Factura se va restitui Contractantului.  
(4) Dupa inregistrarea facturilor in sistemul national RO e-Factura, Contractantul va transmite Autoritatii Contractante, in termen de maxim 2 zile lucratoare, indexul de incarcare a facturii in sistemul RO e-Factura, pentru a putea fi identificate si descarcate din Spatiul Privat Virtual (SPV).
Netransmiterea indexului de incarcare catre Autoritatea Contractanta, in termenul mentionat, face ca termenul de plata mentionat la alin. (1) in cuprinsul prezentului articol, sa nu curga pana la data transmiterii oficiale a indexului de incarcare, conform alin. (5). 

Termenul de plata, mentionat la alin. (1), va curge de la primirea de catre Autoritatea Contractanta a indexului de incarcare, potrivit prezentului alineat.

(5) Indexul de incarcare in Sistemul RO e-factura al facturii emise se comunica Autoritatii Contractante prin urmatoarele metode: posta cu confirmare de primire sau prin delegat direct la sediul Autoritatii contractante sau in format electronic la adresa de e-mail: registraturacnair@andnet.ro. In caz de divergente, dovada comunicarii indexul de incarcare in Sistemul RO e-Factura al facturii emise catre Autoritatea Contractanta o constituie, dupa caz, mandatul postal sau stampila aplicata de Registratura Autoritatii Contractante pe document sau dovada electronica de primire. 

(6) Factura va cuprinde toate elementele impuse de prevederile legale (art. 319 alin. (20) din Codul Fiscal, art. 74 din Legea nr. 31/1990, art. 4 alin. (2) din O.U.G. nr. 120/2021 cu completarile si modificarile ulterioare), precum si elementele de identificare: numarul de inregistrare, data emiterii, numarul si data contractului, data scadenta, perioada in care au fost furnizate produsele, denumirea proiectului, denumirea subunitatii (dupa caz), precum si alte informatii specifice contractului.
(7) Plata/Platile catre Contractant se va/vor efectua pentru produsul furnizat/produsele furnizate de acesta in conditiile prezentului contract. Plata/platile va fi/vor fi conditionata/conditionate de receptia calitativa si cantitativa a sonetelor si remorcilor de transport aferente, pe baza Procesului Verbal de receptie semnat de catre reprezentantii Autoritatii contractante si Contractantului, precum si de instalarea si punerea in functiune care va atesta ca produsul/produsele este/sunt conform/conforme cerintelor Caietului de sarcini si ofertei Contractantului.  

(8) Se poate efectua plata pentru fiecare produs in parte din cele 16 sonete cu remorcile de transport aferente, cu conditia respectarii cerintelor din Caietul de Sarcini. 
(9) Fiecare proces verbal de recepție cantitativa si calitativa al produselor va însoți factura si reprezintă elementul necesar realizării plătii, împreuna cu celelalte documente justificative:

- Documentele de provenienta/import;

- Certificatul de Garantie, emis in conditiile solicitate;

-Manualul de utilizare în limba română (tipărit/format digital);

- Cartea de Identitate a remorcii cu folia de autentificare aplicata de catre Autoritatea competenta;

- Autorizatia provizorie de circulatie pentru minim 30 de zile;

- Polita de Asigurare obligatorie RCA incheiata pentru o perioada de min. 2 luni;

- Aviz de insotire a marfii;

- Fișa de întreținere/Cartea de garanție, ce cuprinde graficul cu reviziile ce trebuie efectuate în perioada de garanție;

- Certificatul de înmatriculare;
- Declaratia  de conformitate;

- Procesul verbal de recepţie a mijloacelor fixe (daca este cazul).

 (10) Pentru produsul furnizat/produsele furnizate/serviciile prestate de catre subcontractori, plata se poate efectua direct catre subcontractantul respectiv. In situatia in care, o parte din obligatiile contractuale vor fi indeplinite de catre Contractant, urmand ca o alta parte sa fie indeplinita de catre un subcontractant/i, iar subcontractantul/ii a/au comunicat ca solicita sa fie platit/i direct de catre Autoritatea Contractanta, atunci Autoritatea Contractanta va efectua plata catre Contractant pentru partea de contract care urmeaza sa fie indeplinita de catre acesta cu respectarea prevederilor prezentului articol, urmand ca plata directa catre subcontractant/i sa fie efectuata pentru partea/partile de contract pe care a indeplinit-o acesta, in conformitate cu prevederile prezentului articol.

(11) In situatia in care, Contractantul a declarat ca prezentul contract va fi indeplinit cu sprijinul unui/unor subcontractant/i, iar optiunea subcontractantului de a fi platit/i direct de catre Autoritatea Contractanta a fost mentionata in contractul de subcontractare si sunt indeplinite conditiile prevazute la Articolul 14. - Subcontractarea. Tertul sustinator - daca este cazul din prezentul contract, Platile aferente produsului/produselor furnizat/furnizate sau serviciile prestate de catre subcontractant/i vor fi efectuate in mod direct, dupa efectuarea de catre C.N.A.I.R. a receptiei produsului/produselor livrat/livrate de catre Contractant si confirmarii de catre Contractant, in Procesul verbal de receptie, a faptului ca subcontractantul si-a indeplinit obligatiile contractuale, mentionand totodata valoarea prestatiilor efectuate de catre subcontractant. 

(12) In cazul in care Contractantul blocheaza in mod nejustificat confirmarea executarii obligatiilor asumate de catre subcontractant, in conditiile in care Contractantul a declarat ca prezentul contract va fi indeplinit cu sprijinul unui/unor subcontractant/i, optiunea subcontractantului de a fi platit direct de catre Autoritatea Contractanta a fost mentionata in contractul de subcontractare si sunt indeplinite conditiile prevazute la Articolul 14, platile aferente produsului/produselor furnizat/furnizate sau serviciilor prestate de catre subcontractant/i vor fi efectuate in conformitate cu prevederile contractului de subcontractare si cu prevederile legale in vigoare.
23.2. In situatia in care, Contractantul a declarat ca prezentul contract va fi indeplinit cu sprijinul unui/unor subcontractant/i, iar optiunea subcontractantului de a fi platit/i direct de catre Autoritatea Contractanta a fost mentionata in contractul de subcontractare si sunt indeplinite conditiile prevazute la articolul subcontractare din prezentul contract, Contractantul va cesiona subcontractantului dreptul sau de creanta asupra Autoritatii contractante cu privire la sumele cuvenite pentru partea din contract realizata de subcontractant. Contractantul si Subcontractantul vor include in mod obligatoriu in contractul de subcontractare o clauza in acest sens. 

23.3.  Pentru produsul furnizat/serviciile prestate, factura emisa de catre Contractant trebuie insotita de documentele care însoţesc produsul, astfel cum acestea sunt enumerate in Caietul de sarcini - Anexa nr. 1.
23.4. (1) In cazul in care Contractantul blocheaza in mod nejustificat confirmarea executarii obligatiilor asumate de catre subcontractant, in conditiile indeplinirii prevederilor Articolului 23.1 alin. (5), Autoritatea Contractanta efectueaza plata direct catre subcontractant/i, in baza facturii emise de catre subcontractant, factura care va fi insotita in mod obligatoriu de documentele care însoţesc produsul/serviciul prestat, astfel cum acestea sunt enumerate in Caietul de sarcini - Anexa nr. 1, precum si de un Proces verbal de receptie cantitativa si calitativa fara observatii si a aprobarii receptiei cantitative si calitative si semnat:


- de Autoritatea Contractanta, de Contractant si de subcontractant si specificand valoarea prestatiilor efectuate de catre subcontractant sau


- doar de Autoritatea Contractanta si de subcontractant atunci când, în mod nejustificat, Contractantul blochează confirmarea executării obligaţiilor asumate de subcontractant.

(2) In cazul in care Subcontractantul nu transmite toate documentele mentionate mai sus odata cu factura, Autoritatea Contractanta are dreptul de a returna factura Subcontractantului si/sau de a suspenda termenul de plata pana la predarea tuturor documentelor solicitate.

23.5. În cazul în care Autoritatea Contractanta nu efectuează plata în termenul stabilit prin prezentul Contract, Contractantul poate să pretindă o dobanda penalizatoare la nivelul ratei dobanzii de referinta aplicata de Banca Nationala a Romaniei plus 8 (opt) puncte procentuale. 

23.6.   Dobanzile penalizatoare se vor percepe asupra sumelor datorate pentru perioada scursă între data termenului limită de plată (inclusiv) si data la care este debitat contul Autoritatii contractante (exclusiv).

23.7. Plata datorată de către Autoritatea Contractanta se va efectua în lei, în contul bancar notificat de către Contractant Autoritatii contractante, în conformitate cu prezentul articol.

23.8. (1) Contractantul este raspunzator de corectitudinea si exactitatea datelor inscrise in facturi si se obliga sa restituie atat eventualele sume incasate in plus, cat si foloasele realizate necuvenit, aferente acestora. Autoritatea Contractanta va instiinta in scris Contractantul cu privire la sumele constatate ca fiind incasate in plus, precum si despre foloasele necuvenite aferente acestora, anexand calculul sumelor in cauza. Sumele incasate in plus, cat si foloasele necuvenite se vor recupera de la Contractant. Autoritatea Contractanta va factura aceste sume, iar Contractantul este obligat sa achite sumele incasate in plus, cat si foloasele necuvenite in termen de 30 de zile de la primirea facturii, in caz contrar Autoritatea Contractanta va executa garantia de buna executie. In cazul in care aceasta nu este acoperitoare, Autoritatea Contractanta se va adresa instantelor de judecata competente pentru recuperarea diferentei.

(2) Dacă Contractantul nu va face plata în termenul limită de mai sus, Autoritatea Contractanta poate majora sumele datorate prin adăugarea unei dobânzi penalizatoare la nivelul ratei dobânzii de referintă aplicate de Banca Natională a României, plus 8 (opt) puncte procentuale. Dobânda pentru plata cu întârziere se va percepe pentru perioada scursă între data termenului limită de plată (inclusiv) si data la care este debitat contul Contractantului (exclusiv).

(3) Sumele ce trebuie restituite Autoritatii contractante pot fi deduse din sumele de orice fel datorate Contractantului, cu exceptia dobanzilor si penalitatilor. Spezele bancare contractate în urma restituirii sumelor datorate Autoritatii contractante vor fi în sarcina Contractantului.

23.9. Autoritatea Contractanta poate încasa penalităţile datorate de către Contractant prin emiterea unei facturi distincte cu o valoare egală cu valoarea penalităţilor stabilite conform prevederilor contractuale. Contractantul are obligaţia de a plăti această factură în termen de 30 de zile de la data emiterii facturii, în contul indicat de către Autoritatea Contractanta.

23.10. În situaţia în care Contractantul nu efectuează plata în termenul mentionat mai sus sau contestă aplicarea/cuantumul penalităţilor, recuperarea penalităţilor datorate se va efectua prin executarea garantiei de buna executie si conform prevederilor legale aplicabile.
23.11. Dacă cuantumul despagubirilor si penalitătilor contractuale datorat de către Contractant Autoritatii contractante depăşeşte cumulat mai mult de 50% din Pretul Contractului, Autoritatea Contractanta, după notificarea prealabilă a Contractantului, este îndreptăţita să dispună încetarea Contractul de Furnizare.

23.12. De asemenea, Autoritatea Contractanta este îndreptăţita să recupereze daunele suferite prin punerea în executare a garanţiei de bună execuţie, Autoritatea Contractanta nemaifiind obligata să demonstreze existenţa vreunei daune până la limita valorii garanţiei de bună execuţie, obligativitatea demonstrării prejudiciilor suferite fiind necesară numai pentru sumele care exced valorii garanţiei de bună execuţie.

23.13. Autoritatea Contractanta poate suspenda, total sau parţial, plătile datorate Contractantului/subcontractantului Contractantului, în baza Contractului de Furnizare, prin intermediul unei notificări scrise adresate Contractantului, în cazul în care intervine si persista oricare din următoarele evenimente:
1) Contractantul/subcontractantul Contractantului nu îşi îndeplineşte obligaţiile în executarea Contractului de Furnizare;

2) Orice altă împrejurare pentru care Contractantul/subcontractantul Contractantului răspunde în baza Contractului de Furnizare şi care, în opinia Autoritatii contractante, interferează sau ameninţă să interfereze cu finalizarea cu succes a Contractului de Furnizare.


23.14.  În orice situaţie în care Autoritatea Contractanta este îndreptăţita la despăgubiri, poate reţine aceste despăgubiri din orice sume datorate Contractantului. De asemenea, Autoritatea Contractanta este îndreptăţita să recupereze valoarea despăgubirilor prin punerea în executare a garanţiei de bună execuţie.

23.15. (1) Autoritatea Contractanta poate suspenda termenul de plată pentru orice parte din suma facturată contestată de către Autoritatea Contractanta prin notificarea subcontractantului, în sensul ca acea parte a facturii este neacceptată, fie deoarece suma respectivă nu este datorată, fie Autoritatea Contractanta consideră că sunt necesare mai multe verificări cu privire la documentele justificative cu privire la sumele facturate, fie nu au fost atasate la factura documentele agreate de toate cele 3 părţi, respectiv Autoritatea Contractanta, Contractant şi subcontractant sau de Autoritatea Contractanta şi subcontractant atunci când, în mod nejustificat, Contractantul blochează confirmarea executării obligaţiilor asumate de subcontractant care atesta prestatia subcontractantului/lor;

(2) În astfel de cazuri, Autoritatea Contractanta va solicita corectarea facturii (respectiv clarificări, modificări si/sau informatii suplimentare) si retransmiterea acesteia în termen de 15 de zile de la primirea de catre subcontractant a solicitarii in acest sens. Suspendarea termenului de plată se va încheia la data la care Autoritatea Contractanta va primi factura corect întocmită si fundamentată. 

(3) Indiferent daca plata catre subcontractant este efectuata direct de catre Autoritatea Contractanta, Contractantul va raspunde de modul de indeplinire al prezentului contract.

23.16. In situatia in care, Contractantul intampina dificultati pe parcursul derularii contractului sau este in imposibilitatea derularii acestuia si este necesara aplicarea prevederilor Articolului 14, atunci Autoritatea Contractanta va efectua plata pentru obligatiile ramase de executat direct catre tertul sustinator cu respectarea prevederilor prezentului articolul, doar in masura in care aceste obligatii nu vor fi indeplinite de catre subcontractant/i in virtutea contractului/lor de subcontractare.

23.17. In situatia in care, Contractantul intampina dificultati pe parcursul derularii contractului sau este in imposibilitatea derularii contractului si este necesara aplicarea prevederilor Articolului 14, iar obligatiile ramase de executat vor fi indeplinite de catre subcontractant/i in virtutea contractului/lor de subcontractare, se vor aplica prevederile prezentului articol, insa Autoritatea Contractanta va efectua plata pentru obligatiile ramase de executat direct catre subcontractant/i in conformitate cu prevederile prezentului articol.

23.18. (1) Autoritatea Contractanta are obligatia de a verifica platile efectuate, astfel incat valoarea aferenta tuturor obligatiilor indeplinite de catre Contractant si subcontractant/i sa nu depaseasca Pretul contractului.
(2) Autoritatea Contractanta are obligatia de a verifica platile efectuate, astfel incat produsul furnizat/serviciile prestate de catre subcontractant/i si pentru care este necesara plata sa nu fie aceleasi cu produsul furnizat/serviciile prestate de catre Contractant pentru care a fost deja efectuata o plata anterioara.

(3) In situatia in care, Autoritatea Contractanta a efectuat plati, a caror valoare cumulata depaseste Pretul contractului, atunci se vor aplica prevederile Articolului 23.8.
23.19. In cadrul acestui contractul de furnizare nu este stabilita plata unui avans de catre Autoritatea Contractanta.
24. Suspendarea Contractului

24.1. În situații temeinic justificate si/sau pentru evitarea unei pagube iminente, Autoritatea contractanta poate dispune suspendarea executării Contractului.
24.2. În cazul în care se constată că procedura de atribuire a Contractului de furnizare sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.

24.3. În cazul in care Autoritatea Contractanta suspenda executarea Contractului, durata acestuia se va prelungi cu perioada ramasa de furnizat inaintea suspendarii.

24.4. Autoritatea Contractanta are dreptul de a modifica perioada de suspendare a contractului. În cazul în care perioada de suspendare a Contractului de furnizare excede unei perioade de 6 luni, Autoritatea Contractanta are dreptul, în mod unilateral, de a denunta Contractul, fără ca Contractantul să fie îndreptătit a solicita orice costuri suplimentare/daune aferente suspendarii sau care deriva/rezulta ca urmare a rezilierii.

24.5. Pentru perioada suspendării Contractului de furnizare, Autoritatea Contractanta nu are obligatia de a efectua nicio plată către Contractant, cu exceptia platii aferente produsului/produselor deja livrat/livrate si receptionat/receptionate de catre Autoritatea Contractanta.

24.6. Reluarea activitatilor care fac obiectul prezentului contract, dupa suspendarea in conditiile prevazute mai sus, se realizeaza numai la dispozitia scrisa a Autoritatii contractante.

25. Forța majoră si cazul fortuit
25.1. Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile Art. 1.351 din Codul civil.

25.2. Forța majoră și cazul fortuit trebuie dovedite.

25.3. Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.

25.4. Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

25.5. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
25.6. Dacă forța majoră acționează sau se estimează că va acționa o perioadă mai mare de 45 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

26. Încetarea Contractului

26.1.  (1) Prezentul Contract încetează de drept:
a) dacă obiectul Contractului a fost realizat;

b) prin acordul scris al Partilor;

c) dacă a intervenit forta majora, conform prevederilor Articolului 25.6;

d) dacă Contractul a fost reziliat
e) daca Contractul a fost denuntat;

f) in alte situatii prevazute in contract sau reglementate de lege.
(2) Încetarea va opera de plin drept, fără necesitatea îndeplinirii vreunei formalităţi sau intervenţia autorităţilor sau a instanţei de judecată si sau arbitrale.

(3) Încetarea Contractului de Furnizare nu va produce niciun fel de efecte asupra altor drepturi sau prerogative ale Autoritatii contractante şi Contractantului dobândite în baza Contractului de Furnizare.

26.2. (1) Autoritatea Contractanta isi rezerva dreptul de a denunta unilateral contractul de furnizare, la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale, in asa masura incat indeplinirea contractului respectiv ar fi contrara interesului public.

(2) Autoritatea Contractanta are dreptul de a denunta unilateral prezentul contract si in situatia in care alocarea resurselor financiare a fost sistata/modificata.

(3) In cazul prevazut la Articolul 26.2. alin. (1) si alin. (2), Contractantul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului, fara a putea solicita daune interese.

26.3. Autoritatea Contractantă își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

(i) Contractantul nu furnizează Produsul şi/sau nu indeplineste obligatiile care decurg din Contractul de Furnizare si din Anexa nr. 1 - Caietul de sarcini;

(ii) Contractantul nu se conformează, în perioada de timp, conform notificării emise de către Autoritatea Contractantă, prin care i se solicită remedierea Neconformității sau executarea obligațiilor care decurg din prezentul Contract;

(iii)  Contractantul subcontractează părți din Contract fără a avea acordul scris al Autorității/entității contractante;

(iv)  Contractantul cesionează drepturile sale fără acordul scris al Autorității/entității contractante;

(v) Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

(vi) Devin incidente oricare alte incapacități legale care să împiedice executarea Contractului;

(vii) Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;
(viii) în cazul în care, printr-un act normativ, se modifică interesul public al Autorității/entității contractante în legătură cu care se furnizează Produsul care face obiectul Contractului;

(ix) la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;

(x)  în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

(xi) În cazul în care împotriva Contractantului se deschide procedura falimentului;
(xii) Contractantul a săvârșit nereguli sau fraude în cadrul procedurii de atribuire a Contractului sau în legătură cu executarea acestuia, ce au provocat o vătămare Autorității/entității contractante;

(xiii) Valorificarea de către Autoritatea Contractantă a rezultatelor prezentului contract este grav compromisă ca urmare a întârzierii prestațiilor din vina Contractantului.

26.4. (1) Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

(i) Autoritatea Contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii) Autoritatea Contractantă nu își îndeplinește obligațiile de plată a produsului/produselor furnizat/furnizate de Contractant, în condițiile stabilite prin prezentul Contract.

(2) In urma unui preaviz de 45 zile acordat Autoritatii contractante, Contractantul poate solicita rezilierea Contractului, daca Autoritatea Contractanta suspenda derularea contractului pentru mai mult de 12 luni fara ca Contractantul sa fie indreptatit a solicita orice costuri suplimentare/daune aferente suspendarii sau care deriva/rezulta ca urmare a rezilierii, inclusiv in cazul in care suspendarea care a stat la baza rezilierii a survenit in situatia lipsei alocării financiare si/sau din cauze independente de culpa Autoritatii contractante.
26.5. Rezoluțiunea/Rezilierea Contractului în condițiile Articolului 26.3. și Articolului 26.4. intervine de drept prin transmiterea unei simple notificari scrise, fără necesitatea îndeplinirea unei alte formalități, fara punerea in intarziere, fara interventia vreunei autoritati sau instante de judecata si/sau arbitrale. Punerea in intarziere rezulta din simplul fapt al neexecutarii obligatiilor din cadrul prezetului contract.

26.6. Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.

26.7. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității/entității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

26.8. În cazul în care Contractantul nu transmite garanția de bună execuție în perioada specificată, contractul este rezoluționat/reziliat, fără obligația de notificare sau îndeplinire a oricărei formalități de către Autoritatea Contractantă.

27. Insolvență și faliment

27.1. În cazul deschiderii unei proceduri generale de insolvență împotriva Contractantului, acesta are obligația de a notifica Autoritatea Contractantă în termen de 3 (trei) zile de la deschiderea procedurii.

27.2. Contractantul are obligația de a prezenta Autorității contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.

27.3. În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, în situația menționată la Articolul 17. - Asocierea de operatori economici din prezentul Contract, Contractantul are aceleași obligații stabilite la Articolele 27.1 și 27.2 din prezentul Contract.

27.4. În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la Articolele 27.1, 27.2 și 27.3 din prezentul Contract.

27.5. Nicio astfel de măsură propusă conform celor stipulate la Articolele 27.2, 27.3 și 27.4 din prezentul Contract, nu poate fi aplicată, dacă nu este acceptată, în scris, de Autoritatea Contractantă.

28. Limba Contractului

28.1. Limba prezentului Contract și a tuturor comunicărilor scrise va fi limba oficială a Statului Român, respectiv limba română.

29. Legea aplicabilă

29.1. Legea aplicabilă prezentului Contract, este legea română, Contractul urmând a fi interpretat potrivit acestei legi.

30. Soluționarea eventualelor divergențe și a litigiilor

30.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

30.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

30.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen de 15 zile la solicitare, oricare din Părți are dreptul de a se adresa instanțelor de judecată competente.

30.4. (1) Procesele si cererile privind acordarea despagubirilor pentru repararea prejudiciilor cauzate in cadrul procedurii de atribuire, precum si cele privind executarea, anularea, nulitatea, rezolutiounea, rezilierea sau denuntarea unilaterala a contractelor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in circumscriptia caruia se afla sediul Autoritatii Contractante sau in circumscriptia in care isi are sediul social/domiciliul reclamantul, prin completuri specializate in achizitii publice.

(2) Litigiile si cererile care decurg din executarea contractelor administrative  si cele care decurg din rezilierea, rezolutiunea, denuntarea unilaterala sau incetarea anticipata a contractelor de achizitie publica din motive independente de Autoritatea contractanta se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in  circumscriptia careia se afla sediul Autoritatii contractante sau in circumscriptia in care isi are sediul social/domiciliul reclamantul.
30.5. Pe perioada solutionării litigiului, Contractantul este obligat să continue să-şi îndeplinească obligaţiile contractuale, astfel cum au fost stabilite prin Contractul de Furnizare. În situaţia nerespectării prezentei obligaţii, Autoritatea Contractanta este îndreptăţita la despăgubiri în valoare de 0,1%/zi din Pretul Contractului pentru neexecutarea obligaţiilor contractuale, aceste sume urmând a fi reţinute din plata ce urmează a fi efectuată sau din garanţia de bună execuţie.

31. Despăgubiri generale. Managementul riscurilor

· Despăgubiri generale
31.1. Răspunderea Contractantului se va întinde pentru întreaga daună ce poate fi demonstrată de Autoritatea Contractanta.
31.2. Autoritatea Contractanta va avea dreptul la despăgubiri pentru orice prejudiciu care este descoperit in timpul derularii Contractului de Furnizare.
· Managementul riscurilor
31.3. Autoritatea Contractanta isi rezerva dreptul de a recupera de la Contractant orice prejudicii care vor fi generate de intarzierile cauzate, de erorile/lipsa de profesionalism/superficialitatea indeplinirii obligatiilor contractuale, de nerespectarea obligatiilor conform prezentului contract si a legislatiei in vigoare. 

31.4. Contractantul isi va asuma riscurile ce decurg din participarea sa la procedura de atribuire si prin semnarea contractului, si nu va avea nicio pretentie in cazul aparitiei acestora sau a altora neidentificate in prezentul contract, dar posibil sa apara.

31.5. Pretul contractului include riscurile generale prezentate la Articolul 31.6, iar Contractantul nu va avea nicio pretentie de orice natura (materiala, financiara, etc.) in cazul aparitiei acestora.

31.6. Contractantul va lua toate masurile necesare pentru evitarea/minimizarea/controlul efectelor urmatoarelor riscuri generale identificate si consecintele aferente:

a) Riscul privind imposibilitatea constituirii de catre Contractant a garantiei de buna executie, in perioada de timp, in cuantumul si in forma mentionata in contract si in documentatia de atribuire;

b) Riscul ca Contractantul sa livreze cu intarziere produsul care formeaza obiectul prezentului contract sau sa nu le livreze in conformitate cu specificatiile din Caietul de sarcini sau sa livreze un produs care nu respecta cerintele impuse de legislatia, standardele si reglemetarile aplicabile in Romania. In aceste situatii, Autoritatea Contractanta este indreptatita la aplicarea sanctiunilor mentionate la Articolul 20.5. din prezentul contract.

32. Dispozitii finale

32.1. 
(1) Contractantul are obligatia de a transmite Autoritatii Contractante, pentru acesta/subcontractantii /tertii acestuia, actualizarea datelor si informatiilor privind beneficiarul real (in conformitate cu prevederile Legii nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative), de fiecare data cand are loc o modificare a acestora, pe durata intregului contract.

(2) In cazul in care, pe parcursul derularii contractului de furnizare, in structura actionariatului Contractantului/subcontractantilor/tertilor intervin modificari, prin includerea in actionariat a unei entitati juridice straine, Contractantul are obligatia de a transmite Autoritatii Contractante Declaratia privind beneficiarii reali care trebuie sa contina datele acelor entitati ce au o participare de peste 25%, pana la identificarea persoanei fizice ce detine partile sociale ale acestora (cel putin numele, prenumele si data nasterii), in conformitate cu prevederile Legii nr. 129/11.06.2019 pentru prevenirea si combaterea spalarii banilor si finantarii terorismului cu modificarile si completarile ulterioare. 

(3) In vederea respectarii prevederilor de la alin. (2), Contractantul are obligatia de a transmite Autoritatii Contractante Dovada transmiterii documentului privind Beneficiarul real de catre Contractant/ Subcontractanti/ Terti sustinatori la Oficiul National al Registrului Comertului (ONRC), conform cadrului legal incident. Entitatile straine din componenta Contractantului/subcontractantilor/tertilor vor transmite Contractantului dovada efectuarii demersurilor echivalente, conform legislatiei incidente din tara de origine a acestora, urmand ca Contractantul sa transmita Autoritatii Contractante aceste documente, in termen de maxim 30 de zile de la primirea acestora.

32.2. Prin semnarea contractului, Partile confirma faptul ca acesta reflecta in mod deplin intreaga vointa a acestora cu privire la obiectul contractului. Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalate prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.

32.3. Părtile cunosc si garantează, în virtutea prevederilor Legii nr. 72/2013, cu modificările si completările ulterioare si O.G. nr. 13/2011, cu modificările si completările ulterioare, că relatiile contractuale dintre părti se desfăsoară pe principii de bună credintă si cu respectarea acestor dispozitii legale, întelegand că nicio clauză a contractului nu este abuzivă prin prisma dispozitiilor legale enuntate.


Drept pentru care, Părțile au încheiat prezentul Contract, în 3 (trei) exemplare.


   Data semnarii contractului de catre ultima parte este data de ....................., data de la care prezentul contract isi produce efectele.

	Pentru Autoritatea Contractantă

COMPANIA NATIONALA DE ADMINISTRARE A INFRASTRUCTURII RUTIERE S.A.
	Pentru Contractant

